Za sanaciju i ublažavanje štetnih posljedica korone odobreno 71.474.795 KM - mojKontakt portal - Radio Televizija Kontakt\nU periodu januar-jun 2021. godine za sanaciju i ublažavanje štetnih posljedica korona virusa Upravni odbor Kompenzacionog fonda je zaključcima odobrio sredstva u ukupnom iznosu od 71.474.795,55 KM, saopštila je danas Vlada RS.U saopštenju se navodi da su odobreni sljedeći iznosi:\n“Kada se uzmu u obzir i isplate za sanaciju i ublažavanje štetnih posljedica korona virusa iz 2020. godine, ukupno isplaćena sredstva zaključno sa 30.06.2021. godine iznose 241.263.396,49 KM (Kompenzacioni fond – 122.718.789,61 KM i Fond solidarnosti za obnovu Republike Srpske – 118.544.606,88 KM)”, pojasnili su u saopštenju. Kako je navedeno u saopštenju, Upravni odbor Kompenzacionog fonda Republike Srpske usvojio je na današnjoj sjednici Izvještaj o radu Kompenzacionog fonda Republike Srpske za period januar-jun 2021. godine. U skladu sa Statutom Kompenzacionog fonda Republike Srpske Izvještaj će biti podnesen Vladi Republike Srpske kao osnivaču Kompenzacionog fonda Republike Srpske. “Upravni odbor Kompenzacionog fonda Republike Srpske usvojio je Prijedlog uredbe o postupku dodjele sredstava privrednim subjektima u oblasti prevoza lica u drumskom saobraćaju za saniranje finansijskog gubitka zbog posljedica pandemije virusa korona, koji će biti upućen Vladi Republike Srpske na usvajanje”, navodi se u saopštenju. Ovom uredbom, kako se navodi u saopštenju, uređuju se uslovi, isprave za dokazivanje ispunjenosti uslova, kao i druga pitanja od značaja za postupak dodjele sredstava privrednim subjektima koji obavljaju djelatnost javnog prevoza lica u drumskom saobraćaju i pružanja usluga autobuskih stanica za saniranje finansijskog gubitka zbog posljedica pandemije virusa korona. “Cilj donošenja ove uredbe je pružanje finansijske podrške, u periodu od 1. maja do 31. jula 2021. godine, za održavanje likvidnosti privrednih subjekata koji imaju finansijski gubitak zbog posljedica pandemije virusa korona”, precizira se u saopštenju. Postupak dodjele sredstava sprovodiće Ministarstvo saobraćaja i veza. “Privrednom subjektu uplatiće se porezi i doprinosi na platu za svakog zaposlenog radnika prijavljenog na puno radno vrijeme ili preduzetniku koji nije obveznik doprinosa na osnovu radnog odnosa ili korisnik prava na penziju, u skladu sa propisima kojima je uređena oblast doprinosa i poreza na dohodak za period od 1. maja do 31. jula 2021. godine. Sredstva se dodjeljuju privrednom subjektu čija je pretežna, odnosno osnovna djelatnost: gradski i prigradski kopneni prevoz putnika, ostali kopneni prevoz putnika d. n., uslužne djelatnosti u kopnenom saobraćaju te ostale pomoćne djelatnosti u prevozu”, pojasnili su u saopštenju. Kako se navodi u Informaciji, procjena je da su za saniranje finansijskog gubitka, za ovaj sektor, za period od maja do jula 2021. godine potrebna sredstva u iznosu do 1.200.000,00 KM. “Napominjemo da je do sada za ovaj sektor, za period od marta 2020. godine do aprila 2021. godine pružena finansijska pomoć u iznosu od oko 6,5 miliona KM”, navodi se u saopštenju.\nOdobreno 500.000 KM za “Aerodrome Republike Srpske”\nUpravni odbor Kompenzacionog fonda Republike Srpske se upoznao sa Informacijom o zahtjevu Preduzeća za usluge u vazdušnom saobraćaju “Aerodromi Republike Srpske” a.d., za saniranje posljedica izazvanih smanjenjem obima saobraćaja na Aerodromu Banjaluka, a koje je uzrokovano pandemijom virusa korona. Odobrava se isplata sredstava u ukupnom iznosu od 500.000,00 KM za pomoć “Aerodromima Republike Srpske”. Upravni odbor Kompenzacionog fonda se upoznao sa Informacijom o molbi privrednog društva “OBUĆA” d.o.o. Zvornik za pomoć u rješavanju problema uzrokovanih pandemijom virusa COVID-19. Upravni odbor Kompenzacionog fonda konstatuje da je privredno društvo „OBUĆA“ d.o.o. Zvornik pretpjelo štetne posljedice pandemije virusom korona, što se odrazilo na kašnjenje u plaćanju osnovnih obaveza društva i s tim u vezi nemogućnost realizacije ugovorenih poslova. Odobrava se isplata sredstava privrednom društvu „OBUĆA“ d.o.o. Zvornik u ukupnom iznosu od 80.000,00 KM za pomoć radi saniranja posljedica pandemije virusa korona. Upravni odbor Kompenzacionog fonda se upoznao sa Informacijom o molbi privrednog društva “Samatini” d.o.o. Milići za dodjelu finansijskih sredstava za saniranje negativnog uticaja pandemije virusa COVID-19. Upravni odbor Kompenzacionog fonda konstatuje da je privredno društvo “Samatini” d.o.o. Milići pretpjelo štetne posljedice pandemije virusom korona, što se odrazilo na značajno smanjenje poslovnih prihoda i s tim u vezi nemogućnost obezbjeđenja obrtnih sredstava za obavljanje proizvodnog procesa. Odobrava se isplata sredstava privrednom društvu „Samatini“ d.o.o. Milići u ukupnom iznosu od 80.000,00 KM za pomoć radi saniranja posljedica pandemije virusa korona. Upravni odbor Kompenzacionog fonda Republike Srpske se upoznao sa Informacijama o pisanim izjavama sa zahtjevom poslovnih subjekata koji su u skladu sa Uredbom sa zakonskom snagom o izmjenama i dopunama Uredbe sa zakonskom snagom o poreskim mjerama za ublažavanje ekonomskih posljedica nastalih usljed bolesti COVID-19 izazvane virusom SARS-CoV-2 ostvaruju pravo na isplatu sredstava za mjesece mart, april i maj 2020. godine iz sredstava Fonda solidarnosti za obnovu Republike Srpske i sredstava Kompenzacionog fonda. Odobrava se isplata sredstava po osnovu ispostavljenih rješenja Poreske uprave u iznosu od 5.260,87 KM u svrhu finansijske pomoći za saniranje posljedica izazvanih virusom korona (SARS-CoV-2) a koji su naknadno odobreni na osnovu izvršnih rješenja drugostepenog organa.\nBorenović: U mišje rupe polako se zavlače SNSD junoše predvođene prvim dezerterom RS-aP


Rukometaši Bele Palanke uzeli drugo mesto na turniru u Blacu! – Rukometni Žurnal\nRukometaši Bele Palanke uzeli drugo mesto na turniru u Blacu!\n10. 09. 2019 Miloš Jovanović\t0 Comments ORK Bela Palanka\n6. 7. i 8 septembra 2019. godine seniorska ekipa Bele Palanke je učestvovala na tradicionalnom rukometnom turniru u Blacu i u tri dana odigrala 4 utakmice sa ostalim ekipama.\nPored ekipe sa juga Srbije koja se takmiči u Super B ligi Srbije, učestvovale su još dve ekipe iz istog ranga takmičenja RK ”Kuršumlija” iz Kuršumlije i RK ”Topličanin” iz Prokuplja, zatim RK ”Dubočica” iz Leskovca, ove godine učesnik takmičenja u Super A ligi, ekipa domaćina RK ”Jastrebac” iz Blaca koji dolazi iz Prve lige Srbije i mlada ekipa iz Bosne RK ”Višegrad” iz Višegrada.\nBela Palanka iako još uvek nekompletna zbog neigranja nekoliko standardnih prvotimaca koji se još uvek odmaraju zbog povreda u proteklom pripremnom periodu, u znatno podmlađenom sastavu, uspela je da pobedi tri utakmice u nizu i tako se domogne finala. U prvoj utakmici savladan je domaćin RK ”Jastrebac” Blace rezultatom 28:25, u drugoj mlada ekipa iz Bosne RK ”Višegrad” rezultatom 43:28, u polufinalnoj utakmici pobeđena je ekipa iz Kuršumlije RK ”Kuršumlija” rezultatom 36:35, dok je u finalu izgubljena utakmica od ekipe iz Leskovca RK ”Dubočica” rezultatom 33:26.\nBila je ovo utakmica u kojoj su onako nejaki, nekompletni, znatno podmlađeni diktirali tempo i vodili sa 2 do 3 pa u pojedinim trenucima i 4 gola razlike, do 45. minuta, a onda je umor, neiskustvo, manjak igrača u rotaciji i mladost ekipe učinio svoje, ekipa iz Leskovca dodala je gas i na kraju slavila pobedu. Ako ništa drugo ”skupo su prodali kožu” Belopalančani i u ovoj utakmici veoma namučili favorizovanu ekipu Dubočice.\nNa kraju turnira kapiten Vuk Lilić je u ime ekipe podigao pehar za osvojeno 2. mesto na turniru, a ostao je ”gorak ukus u ustima” prilikom dodele priznanja najboljem golmanu turnira, jer je po svemu sudeći i mišljenju mnogih koji su pratili turnir u ova tri dana, to priznanje trebao da ponese golman Bele Palanke Miloš Stanković, koji je svojim odličnim i mnogobrojnim odbranama (do 20 u proseku na svakoj utakmici), zbunjivao i obeshrabrivao protivničke igrače.\nMeđutim kako to obično biva u Srbiji, po onoj našoj narodnoj ”nije kome je rečeno, nego kome je namenjeno” ovo odličje je otišlo u ruke golmanu ekipe iz Leskovca.\n← PPD Zagreb čeka PSG u subotu na otvaranju Lige šampiona!\nDubrava pobedom u revanšu protiv Maltežana zakazala meč sa Benfikom! →\nObilić u završnici savladao Šamot 65\n03. 06. 2019 13. 06. 2019 Miloš Jovanović 0


Security Startup Challenge ujedinjuje znanja o sajber sigurnosti sa uvidima u industriju investiranja Security Startup Challenge ujedinjuje znanja o sajber sigurnosti sa uvidima u industriju investiranja – Personal magazin\nKompanija Kaspersky Lab je danas najavila sasvim novu globalnu inicijativu za otkrivanje i negovanje novih talenata industrije bezbednosti. Program Security Startup Challenge (SSC) jeste mentorski akceleracioni program koji je razvila…\nKompanija Kaspersky Lab je danas najavila sasvim novu globalnu inicijativu za otkrivanje i negovanje novih talenata industrije bezbednosti.\nProgram Security Startup Challenge (SSC) jeste mentorski akceleracioni program koji je razvila i primenila Kaspersky akademija u partnerstvu sa liderima među investitorima, kompaniama Mangrove Capital Partners i ABRT Venture Fund.\nProgram će obezbediti start-ap kompanijama pristup vodećem poslovanju, sajber bezbednosti i znanjima širom industrije iz celog sveta.\nSajber pretnje su postale globalni program i njihova brojnost i sofisticiranost nastavljaju da bivaju značajno razvijane. Kompanija Kaspersky Lab svakodnevno otkriva 325 000 novih zloćudnih fajlova. Prošle godine, proizvodi kompanije su otkrili i neutralizovali ukupno 6 167 233 068 pretnji . U skladu sa svojom misijom da štite svet, kompanija Kaspersky Lab je odlučna da nastavi da otkriva i otklanja sve oblike zloćudnih programa i veruje da su podizanje svesti, podsticanje dijaloga i pokretanje obrazovnih programa suštinski koraci prema međunarodnoj saradnji u borbi protiv sajber kriminala.\n„Kako u oblasti sajber pretnji postoji sve više opasnosti, svetu su potrebne nove ideje, novi koncepti i novi pristupi sajber bezbednosti. Kao rezultat toga, došlo je do značajnog porasta ulaganja u kapital start-ap preduzeća u početnim fazama u ovoj industriji. Mladi preduzetnici danas imaju odličnu mogućnost da izgrade zaista uspešnu kompaniju. Tehnološke start-ap kompanije su proteklih nekoliko decenija postale izvor bogatstva za svoje vlasnike i društvo u celini. Naša kompanija je ne tako davno bila start-ap, i mogu da potvrdim da je odličan osećaj boriti se sa negativcima i istovremeno izgraditi svoje poslovanje od početka”, kaže Evgenije Kasperski, predsednik upravnog odbora i glavni izvršni direktor kompanije Kaspersky Lab.\nProgram Security Startup Challenge 2015, koji će trajati od marta do avgusta, sastojaće se iz preliminarnih serija dvodnevnih radionica u Jerusalimu, San Francisku, Singapuru i Moskvi. Nakon toga sledi tromesečni program ubrzanja koji će obuhvatiti timski rad na daljinu i dva intenzivna treninga u Luksemburgu, čiji će vrhunac biti veliki finalni događaj na Institutu za tehonologiju u Masačusetsu (SAD).\nOnlajn prijava za radionice i glavni program je sada otvoren na www.SSC2015.org. Rok za prijave je 28. april 2015. Posebni komitet je zadužen za proces selekcije, otkrivanje pojedinaca i timova sa predlozima koji najviše obećavaju, najviše su inovativni i uzbudljivi. Sveukupno 40 mesta je slobodno za SSC 2015, a osnivačima start-ap preduzeća ponuđeni su projekti iz sajber bezbednosti i srodnih oblasti, kao što su finansijska tehnologija, zdravstvena nega, mobilna tehnologija, Interet stvari, „oblak“ i mogućnost da izgrade svoje znanje i takmiče se za nagradu od 80 hiljada dolara i podršku posle završetka programa.\nUz podršku više od 30 stručnjaka, učesnici će steći šire znanje o industriji sajber bezbednosti, prošire svoje poslovne i start-ap veštine, i nauče kako da pokrenu te dve oblasti tako da izgrade uspešno poslovanje. Program nudi pristup profesionalcima iz sajber bezbednosti, investitorima i zrelim preduzetnicima koji će pomoći novim preduzećima da naprave globalnu profesionalnu mrežu. Iako prisustvo na radionicama nije obavezno ni ključno za apliciranje za glavni program, ono će pružiti učesnicima dodatnu prednost u smislu novih znanja i veština.\n„Tehnološki megatrendovi kao što su oblast mobilne tehnologije, korišćenje ‘oblaka‘ i Internet stvari sve više, ali nenamerno izlažu potrošače sajber prevarantima. Možda je više zabrinjavajuća činjenica to što su kriminalna udruženja koja rade na Internetu promenljive veličine kao i bilo koje drugo poslovanje na Internetu”, kaže Majkl Džekson, partner u Mangrove Capital Partners. „Potrebno je da uvedemo novine u svoj pristup prema sajber bezbednosti kako bismo zadovoljili zahteve novog hiper-konektovanog sveta. Ovaj program ubrzanja, prvi svoje vrste, okupiće start-ap preduzeća iz oblasti sajber bezbednosti iz celog sveta i omogućiti onima koji najviše obećavaju da dobiju svu potrebnu pomoć i podršku koja im je potrebna da izrastu brzinom koju zahteva Internet.”\n„I potrošači i preduzeća će imati korist od inovacija u sajber bezbednosti. Verujemo da saradnja snažnih industrijskih lidera koji imaju višegodišnje iskustvo može da pomogne talentovanim preduzetnicima da postignu takve inovacije, i dostignu svoj cilj da učine tehnološke proizvode i IT infrastrukturu bezbednijom. Zadovoljstvo nam je da se pridružimo inicijativi kompanije Kaspersky Lab da izgradi platformu za takvu saradnju”, kaže Endrju Geršfeld, glavni menadžer za investiranje u kompaniji ABRT Venture Fund.\n Kaspersky Security Bulletin 2014. Podaci dobijeni iz Kaspersky Security Network i pokrivaju period od novembra 2013. do oktobra 2014.\nSecurity Startup Challenge ujedinjuje znanja o sajber sigurnosti sa uvidima u industriju investiranja was last modified: March 9th, 2015 by Redakcija\nKaspersky LabSecurity Startup Challenge\nNovi Freecom Tough Drive uređaj


Laguna - Bukmarker - Iver ne pada daleko od klade - Knjige o kojima se priča\nGovoreći povodom svog poslednjeg dela Oto Oltvanji je jednom prilikom izjavio kako „bi smisao naslova ovog romana trebalo tražiti u narodnoj umotvorini koja kaže da iver ne pada daleko od klade“. Iako je ta umotvorina eksplicitno vidljiva kroz samu fabulu, Oltvanjijev roman pokušava da odgovori i na jedno pitanje koje je ova poslovica previdela – šta se desi sa onim iverom koji padne daleko od klade, odnosno, sa onim koji joj iz nekog razloga nije pao dovoljno blizu? Intrigantnost naslova Iver ne ogleda se samo u njegovoj neobičnoj korespondenciji sa narodnom poslovicom (jer u Iveru biva „iverja“ za koje se ne bi moglo reći da je palo blizu „klade“), već i u pomisli da ta poslovica nije jedino što ga motiviše. Šta će pomisliti čitalac kada se susretne sa junakinjom koja se, ne slučajno, zove Ilona Ver (kraće – I. Ver)? Da li bi se motivacija za ovakav naslov mogla potražiti i u imenu junakinje, ili je ime junakinje možda motivisano naslovom, ne može se sa sigurnošću reći. Čini se, međutim, da intrigantan i zagonetan naslov ne može biti bolja polazna preporuka za dobar triler.[.] .Ukoliko se obrati pažnja na tematiku i sadržaj ranijih Oltvanjijevih romana Crne cipele (2005) i Kičma noći (2010) moglo bi se zaključiti da Iver nije pao daleko od klade. Oltvanji je ostao dosledan žanrovskoj književnosti koja se dobija pažljivim doziranjem različitih elemenata i začina kako bi se dobio specijalitet čitalačkoj i filmskoj publici poznat kao saspens. Glavne sastojke ovog specijaliteta čine elementi trilera i horora, pri čemu se uIveru insistira na njihovim psihološkim efektima koji pojačavaju naboj radnje i zebnju u iščekivanju krajnjeg ishoda. Ono što u tematskom pogledu Iver razlikuje od Oltvanjijevih ranijih proznih ostvarenja jeste činjenica koju potvrđuje i sam pisac – ovaj roman predstavlja porodičnu sagu koja je obeležena mračnim tajnama i prokletstvom. Nije na odmet pomenuti da se prokletstvo Vitasovih manifestuje kroz njihovu međusobnu podeljenost koja bi se mogla opisati kao rivalitet između „jakih“ i „slabih“. Taj sukob ritualno se stvara unutar jedne generacije, pri čemu su u velikom broju slučajeva samo oni predodređeni (jaki) obavešteni povodom tog rivaliteta i te podeljenosti, što im daje ogromnu prednost u odnosu na njihovu braću/sestre nesvesne svoje sudbine. Valjalo bi napomeuti i to da „jaki“ i „slabi“ nisu predodređeni ličnom veštinom ili hendikepom, već je to stvar izbora njihovih predaka koji uvek favorizuju starije. Ovaj momena važan je i utoliko što se iz njega jasno vidi Oltvanjijeva namera da u svom delu na inovativan način pokuša da obradi staru i čestu književu temu o sukobu dva brata suparnika.\nUkoliko je poželjno da se napravi analogija između Ivera i nekog drugog književnog ostvarenja, onda bi se ovaj roman najverodostojnije mogao uporediti sa Krležinim dramskim ciklusom o Glembajevima. Da je Krleža imao tendenciju da svoje drame preinači u oblik saspens literature teško da bi napisao bolji i složeniji roman. U skladu sa ovom konstatacijom, čini se da je do sada najbolji opis Ivera dao upravo Oltvanji rekavši, parafraziram, „da su to Glembajevi u režiji Hičkoka, sa više seksa, a manje smrti“. Prokletsvo Vitasovih ne zasniva se samo na neminovnosti sudbine zle krvi od koje se ne može pobeći, već i na verovanju koje se prenosi s kolena na koleno, a koje kaže da se porodična tradicija mora ispunjavati putem obaveznih ritualnih žrtvovanja koja u sebe uključuju crnu magiju i podsećaju na sektaške ili paganske obrede. Ta žrtvovanja, međutim, u Iveru nisu predstavljena kao paganska krvoprolića, već kao rituali u kojima jaki u aure slabijih zabadaju prikrivene slamke pomoću kojih do kraja života, licemerno poput krpelja, sisaju njihovu sreću i energiju od koje postaju moćniji i jači.


Iako formalne koalicije Srpske napredne stranke sa Socijalističkom partijom Srbije nema, pojedini predstavnici ove stranke, koja je doskora vladala zajedno sa naprednjacima, obezbedili su udeo u vlasti. Od ukupno 68 odbornika, 38 mandata potvrđeno je SNS-u, 17 SPS-u, 6 mandata ima DS, a četiri Udruženje „Iskorak-Dr Zvonko Blagojević“. U lokalnom parlamentu nalaze se još tri političke stranke, koje će, kao manjinske, u klupama imati po jednog odbornika, i to su: lista „Mladi za budućnost Požarevca-Davorka Mitrović“, „Ruska stranka-Milena Minja Pavlović“ i „Stranka Rusa Srbije – Miloš Cvetanović“.\nPotvrđeni su mandati predsednika i zamenika odborničkih grupa: „Aleksandar Vučić-Srbija pobeđuje“, čiji je predsednik VeroLjub Arsić a zamenica Nataša Krstić, „Socijalistička partija Srbije“ na čelu sa Dušankom KukoLj dok će o zameniku biti naknadno odlučeno. Kada je u pitanju OG Demokratske stranke, odlučeno je da predsednik bude Dejan Savić a njegov zamenik Zlatko Miladinović. Predsednik OG „Iskorak-Dr Zvonko Blagojević“ je dr Zvonimir Blagojević, dok će zamenik biti Duško Jović.\nNovi gradonačelnik Požarevca, Bane Spasović, je predsednik Gradskog odbora SNS i dosadašnji predsednik Skupštine grada. Rođen je u Požarevcu 21. novembra 1968. godine. Završio je Pravni fakultet, a prve profesionalne korake napravio je u Opštinskom sudu u Požarevcu. Godine 1996. prešao je da radi u Opštinsko javno pravobranilaštvo Požarevac, a zatim u Javno preduzeće „PTT saobraćaj Srbija“-Radna jedinica Poštanski saobraćaj Požarevac gde je radio sve do izbora za predsednika Skupštine grada.


Premijer na dužnosti, Haradinaj je u razgovoru sanovinarima govorio o dostignućima i izveštaju o radu„Vlade Haradinaj II“ - Kancelarija Premijera\nPremijer na dužnosti, Haradinaj je u razgovoru sanovinarima govorio o dostignućima i izveštaju o radu„Vlade Haradinaj II“\nPriština, 7. novembar 2019\nPremijer Republike Kosovo, na dužnosti, Ramush Haradinaj, održao je konferenciju za štampu na kojoj je predstaviodostignuća i izveštaj o radu „Vlade Haradinaj II“.\nU obraćanju novinarima, premijer na dužnosti Haradinaj rekaoje da je vlada pod njegovim upravljanjem usvojila 140 nacrtazakona, 70 podzakonskih akata odobrenih na sastancima vlade, 256 podzakonskih akata koje su doneli ministri u okviru svogdelokruga.\nOvom prilikom je aktuelni premijer Haradinaj rekao da 29 nacrta zakona direktno utiče i posvećeno je ekonomskomrazvoju. „Istovremeno, 18 odluka Vlade odnosi se nameđunarodne zajmove, 15 odluka za ekonomske zone naKosovu, 42 odluke su takođe sa direktnim finansijskim uticajemna ekonomiju. Odobreno je 10 razvojnih dokumenata, 22 međunarodna sporazuma, 4 odluke imaju uticaja na oblast energetike “, rekao je premijer na dužnosti Haradinaj.\nPremijer Haradinaj je dalje rekao da je u tom periodu odobreno41. važnih koncept dokumenata, odobren je budžet za 2019. godinu, koji iznosi 2 milijarde 374 miliona eura, 612 milionaeura, je veći budžet nego u 2017. godini , ili za 32 posto više u roku od dve godine.\n„Bruto rast domaćeg proizvoda za 2019. godinu je 4.7 odsto, štoje najviše do sada, a kapitalne investicije u 2019. godini dostiglesu 700.89 miliona evra, ili 329 miliona više nego u 2017godini.“, rekao je premijer na dužnosti, Haradinaj.\nPremijer na dužnosti, Haradinaj je rekao da je broj zaposlenih od 2017. do jula 2019. porastao za 30.648 ili 10 procenata.\nPosebni trenuci koji, prema rečima premijera Haradinaja imajuposebnu težinu, su potpuna primena Zakona o Trepči, zakona o Vojsci, energetska nezavisnosti, Zakona o platama, Zakona o prestonici, odluke koje će zaista imati trajne efekte kako zaunutrašnji društveno-ekonomski razvoj, tako i za bezbednost, alii za položaj Kosova u regionu i šire.\nPremijer na dužnosti, Haradinaj je takođe podneo materijalekoje je vlada pripremila za dijalog u različitim fazama, istovremeno političke pozicije poznate kao „dokument o poziciji“ u pojedinačnim trenucima.\nZahvaljujući se na vremenu i saradnji tokom ovih godina, premijer na dužnosti, Haradinaj, je odgovarao na pitanjanovinara koja su se odnosila na liberalizaciju viza, obrazovanje, politički razvoj u zemlji i pitanja od značaja za zemlju i građane.


Braniće protiv Srbije na Mundijalu, a uz to postati NAJSKUPLJI GOLMAN U ISTORIJI\nGolman Rome Alison, nalazi se na listi želja trenera Liverpula, Jirgena Klopa. Nakon neverovatnih kikseva sadašnjeg čuvara mreže Lorisa Kariusa, ovako nešto bilo je očekivano.\nNakon finala Lige šampiona, u kome je umesto nekog od igrača iz polja, najzapaženiji u redovima engleskog kluba bio golman i to ne zbog svojih odbrana, naprotiv, Nemac je uspeo da napravi dva kiksa koja su direktno uticala na rezultat utakmice.\nPosle odigranog meča, mediji u Engleskoj već su počeli da se bave njegovim naslednikom, a "Ekspres" prenosi da bi to mogao da bude Alison Beker, golman "vučice".\nPrvi izbor selektora Titea za predostojeće Svetsko prvenstvo u Rusiji, gde će protiv reprezentacije Srbije upravo 25-godišnji Alison stajati između stativa, mogao bi ovako napraviti veliki korak u karijeri.\nKlub sa Enfilda navodno je spreman da članu Serije A plati čak 70 miliona evra, što bi ga učinilo najsklupljim čuvarom mreže ikada. Oni bi ovim poslom rešili goruće pitanje - golmana na duge staze. Nakon Pepea Reine, nijedan golman nije uspevao da u engleskom klubu bude konstantan, pa je tako često dolazilo do promene na golu.\nMeđutim, nije samo Klop zainteresovan za Alisona, njegov protivnik iz finalnog meča, Real Madrid, takođe je između ostalih jedan od potencijalnih kupaca, navodi isti izvor. Njemu su Rimljani ponudili novi ugovor u kome se nalazi klauzula od 100 miliona evra koju bi morao da plati svaki "udvarač", ali ga on još uvek nije potpisao. U Romu je stigao u julu 2016. godine iz brazilskog Internasionala za sumu od osam miliona evroskih novčanica pa bi tako ekipa Euzebia di Frančeska zaradila ozbiljnu svotu novca na njegovoj prodaji.


Prva žrtva nevremena u Srbiji: Muškarac se udavio zarobljen u liftu – Bh-index\nRegion Datum: 13.06.2018.\nFoto: Urban City Radio\n13/06/2018 by Kurir\nŠezdesetpetogodišnji muškarac utopio se u podrumu zgrade u Jug Bogdanovoj ulici u Požarevcu u Srbiji, gradu koji je danas zahvatilo strahovito nevrijeme.\nPrema riječima stanara, vlasnik stana koji živi na prizemlju parkirao je automobil u podzemnoj garaži, a kada je vidio da se nevrijeme ne smiruje liftom je navodno sišao, ali je u tom trenutku već nivo vode u podrumu bio oko dva metra, prenio je Poportal.rs.\nU trenutku kada se lift spustio došlo je do prekida električne energije, a vrata se, prema nezvaničnim informacijama, nisu otvorila.\nPreporučeno za vas: Preko interneta platio 70 hiljada KM za bager iz Švedske, ali nikad mu nije došao\nPolicija je zatvorila Jug Bogdanovu ulicu u Požarevcu, a specijalne ekipe pokušavaju da spuste nivo vode u podrumu i uđu unutra.\nŽivopisne ličnosti koje su odustale od izbora u BiH


Antiću kazna od 15 meseci van fudbala, Dinamu 600.000 dinara - Naslovi.net vesti\nAntiću kazna od 15 meseci van fudbala, Dinamu 600.000 dinara\nBEOGRAD: Trener Dinama iz Vranja Dragan Antić suspendovan je sa 15 meseci van fudbala zbog neprimerenih izjava, povlačenja ekipe sa terena na gostovanju Radniku u Surdulici, isključenja na istoj utakmici i vređanja sudija, prenosi Sportski žurnal.\nDisciplinska komisija Fudbalskog saveza Srbije sve okolnosti uzeli su u obzir i drastično sankcionisali Antića, kome je ovog treća kazna, dok će Dinamo morati da plati 600.000 dinara uz uslovno oduzimanje tri boda. Ako Dinamo u... »\nPovukao tim sa terena u Surdulici, FSS ga suspendovao 15 meseci\nDisciplinska komisija Fudbalskog saveza Srbije (FSS) suspendovala je trenera Dinama iz Vranja Dragana Antića na 15 meseci.\nKako prenosi "Sportski žurnal", trener Vranjanaca je kažnjen zbog neprimerenih izjava, povlačenja ekipa sa terena na gostovanju Radniku u Surdulici, isključenja na utakmici i vređanja sudija. Osim Antića, FSS je drakonski kaznio... »\nŽestoka kazna: Antić izbačen iz fudbala do februara 2020. godine, Vranjancima preti oduzimanje bodova!\nSportski žurnal petak, 9. novembar 2018.\nVranjanci sankcionisani i sa 600.000 dinara i oduzimanjem tri boda uslovno na godinu dana\nDragan Antić, predsednik i trener Dinama iz Vranja, u narednih 15 meseci neće moći da radi u srpskom fudbalu, tako je na jučerašnjem sastanku odlučila Disciplinska komisija FSS. Prvi čovek Vranjanaca sankcionisan je zbog kako se... »\nDraganu Antiću „Recku“ 15 meseci zabrane rada u fudbalu i 600 hiljada dinara kazne\nDisciplinska Komisija FSS nemilosrdna prema ispadima trenera i predsednika Dinama Na popodnevnoj sednici Disciplinska komisija Fudbalskog saveza Srbije (FSS) izrekla je predsedniku i treneru Dinama Draganu Antiću „Recku“ kaznu od 15 meseci zabrane rada u fudbalu, zbog svih ispada koje je učinio u prethodnih petnaest kola prvenstva.\nKlub je odlukom FSS uslovno kažnjen oduzimanjem tri boda ukoliko se ponovi incident sa povlačenjem ekipe u narednih godinu dana“, potvrđeno je večeras dopisniku Danasa u Vranju iz FSS. Antić je kažnjen zbog dva pokušaja... »


MyCity » Filmovi » Počinje 35. filmski festival u Roterdamu\nPoslao: 24 Jan 2006 17:32\nUtorak, 24. januar 2006. 16:53\nMedjunarodni filmski festival (IFFR) u Roterdamu, u čijem je takmičarskom programu za tri ravnopravne nagrade Tigar 14 ostvarenja, počeće u sredu evropskom premijerom filma "Heart, Beating In the Dark" japanskog reditelja Nagasaki Šuničija, kome je priredjen i počasni program njegovih ostvarenja.\nDirektorka 35. IFFR-a Sandra der Hamer izrazila je posebno zadovoljstvo takmičarskim programom, ističući da su u njemu filmovi iz svih delova sveta, te da ih odlikuje raznovrsnost stilova, od inovativnih ličnih eseja do političke satire.\nOna je istakla i da, posle izvesnog odsustva mladih Amerikanaca u konkurenciji, ove godine ima nekoliko "veoma jakih kandidata" iz SAD. Dodala je i da je Kina prisutna sa dva "sveža i energična debija".\nPobednički filmovi, koji će biti proglašeni 3. februara, dobiće, osim novčane nagrade od 10.000 evra, i pravo prikazivanja na holandskoj nacionalnoj televiziji VPRO, koja je glavni sponsor IFFR-a.\nOd filmovima u konkurenciji, devet će imati svetske premijere, tri internacionalne, a dva evropske. Četiri naslova dobila su podršku festivalskog Hubert Bals fonda, a jedan je ranije bio odabran na Sinemartu, na kojem će ove godine biti predstavljeno 45 nezavisnih filmskih projekata mladih i talentovanih autora.\nNa Sinemartu, koji se održava od 29. januara do 2. februara, biće predstavljen i projekat nagradjivanog beogradskog reditelja Stefana Arsenijevića "Love And Other Crimes" (Ljubav i ostali zločini).\nZa "Sinemart" je konkurisalo ove godine oko 450 projekata, a odabrani mladi talenti biće predstavljeni pre svega da bi dobili mogućnost da realizuju svoje radove.\nU konkurenciji za nagrade Tigar su, izmedju ostalog, britanski filmovi "Song of Songs", "And Of The Blind", francuski "A Summer Day", kineski "Walking On The Wild Side", poljski "Oda To Joy", španski "The Legend Of Time", holandski "Northern Light" i američki "Old Joy".\nU takmičarski program kratkih filmova uvršteno je 29 ostvarenja dužine do tri minuta, kao i 15 evropskih ostvarenja do 30 minuta.\nPoseban potprogram IFFR-a biće posvećen filmovima u vezi sa uticajem droga na filmsku umetnost.\nI ove godine najavljen je program "Bioskop - ponovo osvojen", koji će predstaviti izbor dokumentarnih ostvarenja o poznatim fotografima, avangardnim američkim rediteljima, tajvanskom "crnom talasu", kao i esejistici slovenačkog filozofa Slavoja Žižeka (Film za perverznjake).\nUkupno su 778 korisnika na forumu :: 66 registrovanih, 5 sakrivenih i 707 gosta :: [ Administrator ] [ Supermoderator ] [ Moderator ] :: Detaljnije


NVO „CRNOGORSKI FUDBAL”: I drugi sportisti da se uključe u borbu protiv virusa - Volim Danilovgrad\nNevladina organizacija Crnogorski fudbal izdala je saopštenje za javnost u kojem poziva sve crnogorske sportiste da se uključe u borbu protiv korona virusa u Crnoj Gori.\nNaša država se u ovim trenucima suočava sa jednim od najvećih problema u svojoj istoriji. Iako među posljednjim državama u Evropi, korona virus nije zaobišao našu malu-veliku Crnu Goru.\nPravovremenom intervencijom, odličnom organizacijom IJZ Crne Gore, Nacionalnog koordinacionog tijela za zarazne bolesti i Vlade Crne Gore situacija se koliko toliko drži pod kontrolom.\nKako u evropi tako i u svijetu aktuelne su „borbe” protiv zloglasnog virusa, najčešće u vidu donacija. Sportisti sa zavidnim karijerama pomažu svojim državama tako što kupuju medicinsku opremu, respiratore i ostale stvari koje su u ovim trenucima NEOPHODNE za neometan rad naših medicinskih radnika, koji su trenutno na prvoj na prvoj liniji fronta.\nNevladina organizacija „Crnogorski fudbal” ovim putem poziva sve naše fudbalere i ostale sportiste u inostranstvu da pomognu naše zdravstvo, našu Crnu Goru u ovim teškim trenucima.\nTakođe, kao NVO koja se bavim promocijom našeg fudbala, ponosni smo na naše reprezentativce Stefana Savića, Stevana Jovetića, Luku Đorđevića, Žarka Tomaševića koji su među prvima dali svoj doprinos kroz donacije, kao i na FSCG koji je kao i uvijek pružio nesebičnu pomoć našem zdravstvu.\nPozivamo sve aktivne, a posebno bivše sportiste da se sjete svoje domovine u ovom, jednom od najtežih trenutaka u novijoj istoriji.\nNVO „CRNOGORSKI FUDBAL”\nTagged: NVO „CRNOGORSKI FUDBAL”


Generalni sekretar NATO Jap de Hop Shefer upozorio je da bi protivraketni sistem koji SAD žele da razmeste po nekim zemljama Evrope mogao da podeli alijansu na zemlje koje taj sistem štiti i one koje ne štiti, izveštava Fajnenšel tajms, prenosi Rojters.\n- Kad je reč o raketnoj odbrani, ne bi trebalo da bude A i B lige u NATO. Za mene je nedeljivost bezbednosti vodeći princip - rekao je Shefer Fajnenšel tajmsu. Mnoge članice NATO zabrinute su zbog američkog antiraketnog štita koji će biti postavljen u Poljskoj i Češkoj radi odbrane od problematičnih zemalja kao što su Severna Koreja i Iran.\nShefer kaže da će taj sistem pokriti gotovo celu Evropu osim jugoistoka, za koji će biti potreban dodatni sistem kratkog dometa zbog blizine Irana. On smatra da bi američki sistem mogao da bude upotpunjen planovima NATO da aktivira svoj antiraketni sistem do 2010. i ocenjuje da, s obzirom na prošlogodišnju severnokorejsku probu A-bombe i najave iz Irana, zaista postoji raketna pretnja Evropi.\nFrancuski predsednik Žak Širak upozorio je na to da će postavljanje američkog antiraketnog sistema otvoriti stare podele u Evropi. Predsednik Rusije Vladimir Putin nedavno je rekao da ne veruje da je razlog za postavljanje američkog štita po Evropi pretnja iz Irana i Severne Koreje, a Rusija je najavila adekvatan odgovor na američku akciju.


Druga runda kvalifikacija krajem aprila\nEvropska odbojkaška konfederacija, CEV, saopštila je sastave grupa II runde kvalifikacija za XIV EP 2020, koje će se odigrati 1 – 9. avgusta 2020. u Podgorici, u Crnoj Gori. U II rundi, 20 reprezentacija je podeljeno u 5 grupa, a plasman na prvenstvo Evrope će izboriti pobednici grupa i najbolja drugoplasirana selekcija. Turniri II runde će se odigrati između 23. aprila i 3. maja, a domaćini će biti Rumunija, Nizozemska, Češka, Hrvatska i Estonija.\nBorbena Vojvodina NS seme osvojila bod u Fridrihshafenu\nVojvodina NS seme iz Novog Sada, prvak Srbije i pobednik Banka Poštanska štedionica Superlige 2018/2019. pretrpela je minimalni poraz u 4. kolu E grupe CEV Lige šampiona 2020. u Nemačkoj. Fridirhshafen je večeras, u ZF Areni, pobedio Vojvodinu NS seme sa 3:2, po setovima 23:25, 25:18, 17:25, 25:20 i 15:13, posle 122 minuta igre. Prvak Srbije je osvojio drugi bod u ovogodišnjoj Ligi šampiona, prvi na gostovanju.\nPrikupljena pomoć za operaciju Ivane Đorđević Ice\nMINI VOLLEY – 4. HUMANITARNI TURNIR „ZA ICU“\nU Sportskom centru Torlak u Beogradu održan je 4. humanitarni turnir “Za Icu” u mini voleju na kome je učestvovalo 47 ekipa, odnosno više od 250 devojčica.\n5. EVROPSKE UNIVERZITETSKE IGRE 2020.\nU prostorijama Fakulteta za sport univerziteta Union – Nikola Tesla u Beogradu održan je prvi sastanak koordinatora, realizatora i volontera za turnire u odbojci i odbojci na pesku na 5. Evropskim univerzitetskim igrama 2020, koje će se održati 12 – 25. jula u Beogradu.\nVojvodina NS seme iz Novog Sada, prvak Srbije i pobednik Banka Poštanska štedionica Superlige 2018/2019. gostovaće u okviru 4. kola E grupe CEV Lige šampiona 2020. u Nemačkoj. Fridirhshafen će dočekati Vojvodinu NS seme u ZF Areni u sredu, 29. januara od 20.00 časova uz direktan prenos na TV Sport Klub HD.\nU Kalinjingradu je završen jubilarni, 10. Međunarodni turnir „Lokovolej 2019.“, čiji je organizator Lokomotiva iz Novosibirska, a pokrovitelj „Železnice Rusije“. Novosibirsk je pobednik turnira, pošto je u finalu savladao Poljsku sa 2:1 (21:25, 25:21, 15:4). Jovan Perović, primač kadeta Srbije, proglašen je za najboljeg igrača u odbrani, dok je Kiril Vlasov, kapiten Novosibirska, najbolji igrač (MVP) turnira.\nMuška kadetska reprezentacija Srbije, igrači rođeni 2003. i 2004, zauzeli su četvrto mesto na jubilarnom, 10. Međunarodnom turniru „Lokovolej 2019.“, čiji je organizator Lokomotiva iz Novosibirska, a pokrovitelj „Železnice Rusije“. Kadeti Srbije su treći put uzastopno prestižni turnir završili plasmanom na četvrto mesto. Poljska je u polufinalu pobedila Srbiju sa 2:0 (25:15, 25:21), a zatim je Belorusija, u meču za treće mesto, pobedila Srbiju sa 2:0 (25:15, 25:14).\nStrana 15 od 1235


Poslanici o zakonu o zaštiti i očuvanju ćirilice - Izazov\nRadio-televizija Srbije\t 15. septembra 2021. 12:36\nPredsednik parlamenta Ivica Dačić najavio je da će se glasati u 15 časova.\nSuština amandmana je da obavezno ćiriličko pismo u slučaju srpskog jezika neće uticati na službenu upotrebu jezika i pisma nacionalnih manjina, da se osim za preduzeća koja koriste ćiriličko pismo, moguće poreske olakšice odnose i na privredne subjekte koji se služe jezikom i pismom nacionalnih manjina.\nSavez vojvođanskih Mađara, takođe, predlaže i da se logo manifestacija nacionalnih manjina može ispisati na maternjem jeziku, a ne ćirilicom.\nZakon se, inače, usvaja na Dan srpskog jedinstva, slobode i nacionalne zastave.\nIstovetan zakon usvojiće i Skupština Republike Srpske, a dva zakona će biti, kako je rekla Gojkovićeva, ne samo važan korak napred u negovanju jezičke kulture, već i snažna potvrda neraskidivih veza i zajedničke politike Srbije i Republike Srpske.


VestiSrbija i regionDani Beograda: Kulturno-umetnički program prilagođen svim uzrastima\nTradicionalna manifestacija "Dani Beograda", održava se po 17. put i trajaće od 16. do 19. aprila 2019. godine pod sloganom "Pogled sa Kalemegdana".\n“Dani Beograda” počeće 16. aprila i trajaće četiri dana. Pod sloganom “Pogled sa Kalemegdana” , u srpskoj prestonici će se održati mnogobrojni koncerti, izložbe i predstave, namenjene svim Beograđanima i gostima. Centralno mesto događanja biće Kalemegdan, a kulturno-umetnički program je prilagođen svim uzrastima.\nTokom “Dana Beograda”, obeležavaju se i dva značajna istorijska datuma za srpsku prestonicu:\n– 16. april je godišnjica datuma na koji je u pismu papa Jovan prvi put pomenuo slovensko ime Beograda. Naime, 16. aprila 878. godine se u pismu pape Jovana VIII prvi put pominje slovensko ime grada Beograda\n– 19. april, dan kada je Knez Mihailo Obrenović 1867. godine dobio ključeve Beograda, i kada je turski Ali Riza-paša izvršio simboličnu predaju ključeva grada knezu Mihailu, što se računa dan kada je Beograd i formalno postao srpski grad.\nU toku manifestacije “Dani Beograda”, Grad Beograd, Sekretarijat za kulturu i izvršni producent pozorište Dadov pripremili su niz besplatnih kulturnih, umetničkih i istorijskih sadržaja. Biće održana i brojna predavanja, turističke ture, promocije itd.\nDani Beograda 2019. – program\nPrvi koncert „Pogled sa Kalemegdana – BG tvrđava, kod „Pobednika“ održaće se u utorak 16. aprila 2019. godine sa početkom u 19:00 časova. To je zapravo putovanje kroz modernu istoriju Beograda.\nMjuzikl u kom učestvuju glumci i plesni parovi predstavljaće koncertnu reviju na kome će učestvovati tridesetak mladih beogradskih umetnika.\nNa drugom koncertu 17. aprila „Rok simfonija“ učestovaće Bojana Stojmenov, Tijana Dapčević, Riblja čorba, Đorđe David, Neša Galija, Gale Kerber, Dejan Najdanović Najda, Snežana Jandrlić, Tanja Jovićević i drugi, u pratnji vojnog orkestra „ Stanislav Binički“.\nTreći, „Gala operski koncert“, održaće se 18. aprila i sadržaće takođe zanimljiv repertoar. Komletan program možete pročitati OVDE.\n“Primenjena nostalgija“ naziv je izložbe koja je prikazana u Beču i na kojoj su prikazane fotografije koje najbolje ilustruju sve ono što približava Beograd i Beč. VIŠE…\nbeograd dani beograda kulturna manifestacija Srbija tradicija turistička atrakcija


PENZIJE VEĆE ZA ČETIRI ODSTO Najveće povećanje u posljednjih osam godina - Leutar.net\nPredsjednik Vlade Republike Srpske Radovan Višković izjavio je da će Vlada RS na idućoj sjednici donijeti odluku o redovnom i vanrednom usklađivanju penzija, koje će iznositi četiri odsto.\nVišković je ovo rekao danas na sastanku sa predsjednikom Udruženja penzionera Republike Srpske Ratkom Trifunovićem. Na sastanku je bio i ministar rada i boračko invalidske zaštite Duško Milunović i direktor Fonda PIO Mladenom Milićem.\n– Ovo je najveće pojedinačno povećanje penzija u posljednjih osam godina. Zajedno sa prošlogodišnjim uvećanjima i novim usklađivanjem, koje će Vlada zvanično usvojiti u četvrtak, penzije u Republici Srpskoj su od početka 2021. godine uvećane za oko 10 odsto – ukazao je predsjednik Vlade.\nPrema njegovim riječima, na osnovu zakonske obaveze i propisanog obračuna, do kojeg se dolazi na osnovu rasta plata i stope inflacije, penzije su trebale biti povećane za 3,36 odsto, ali je Vlada, uvažavajući položaj ove populacije, odlučila da nadoknadi razliku kako bi penzije bile povećane za četiri odsto. Na godišnjem nivou, za novo povećanje penzija biće izdvojeno više od 50 miliona КM.\n– Zahvalni smo Vladi što je, u i pored epidemije korona virusa i teškoća sa kojim se suočavao cijeli sistem, uspjela da očuva stabilnost penzijskog sistema, obezbjedi redovnu isplatu penzija i njihovo, kontunuirao povećanje. Posebno nam je zadovoljstvo što najnovije uvećanje predstavlja najveće usklađivanje penzija u posljednjih desetak godina – rekao je Trifunović.


SVIJET – Page 210 – Bankar.me\nŠpaniju muči 182 milijarde eura loših kredita\nNovember 20, 2012 BANKE, SVE VIJESTI, SVIJET 0\nUkupan udio loših zajmova u španskom bankarskom sektoru u septembru dosegnuo je rekordnih 10,7 odsto njihove ukupne vrijednosti, saopštila je Centralna banka Španije. Poređenja radi, u avgustuje njihov udio iznosio 10,5 odsto, objavljeno je u najnovijem izveštaju.\nNovember 19, 2012 BANKE, SVE VIJESTI, SVIJET 0\nAmerička banka JP Morgan Chase i švicarska Credit Suisse su pristale platiti kaznu od 417 miliona dolara u sklopu nagodbe u građanskoj parnici po kojoj su te banke prevarile investitore tako što su im prodavale riskantne hipotekarne obveznice uoči finansijske krize 2008. godine.\nGuverner Banke Francuske poziva na osnivanje bankarske unije\nNovember 17, 2012 BANKE, SVE VIJESTI, SVIJET 0\nGuverner Banke Francuske Kristijan Nojer pozvao je juče evropske vlasti da oforme bankarsku uniju kao hitni odgovor na finansijske probleme u regionu. Evropski lideri su se u oktobru dogovorili da formiraju regionalni bankarski nadzor u 2013, što bi bio prvi korak ka bankarskoj uniji, koja bi Evropskoj uniji omogućila da …\nBanke u svijetu otpustile 167.000 radnika\nNovember 16, 2012 BANKE, SVE VIJESTI, SVIJET 0\nBanke širom svijeta ukidaju radna mjesta, jer stroži propisi i zabrinutost u pogledu sudbine evrozone ugrožavaju profite i poslovanje. Mnoge banke su počele da otpuštaju prema planovima od prije godinu i po dana i sada ukidaju još više radnih mjesta kako bi se izborili sa strožim bankarskim propisima, prenosi agencija …\nFED ponovo pokreće program kupovine obveznica\nNovember 15, 2012 BANKE, SVE VIJESTI, SVIJET 0\nAmerička Uprava federalnih rezervi (Fed) će u decembru, kako se očekuje, pokrenuti novi program kupovine državnih obveznica. FED to radi u pokušaju da podstakne zapošljavanje u toj najvećoj svjetskoj privredi.\nNovember 12, 2012 BANKE, SVE VIJESTI, SVIJET 0\nRuska Sberbanka odnedavno u ponudi ima najvredniju kreditnu karticu na svijetu, Visa Infinite Exclusive, izrađenu od čistog zlata, optočenu sedefom i sa 26 dijamanata. Za izradu kartice potrebno je banci uplatiti 100.000 dolara, ali stvarna cijena izrade je 65.000, jer banka „nagrađuje“ svakog vlasnika kartice sa 35.000 dolara na računu.\nSAD nisu spremne za „Bazel III“\nAmeričko ministarstvo finansija je saopštilo da 1. januara neće uvesti međunarodne propise „Bazel III“ čiji je cilj jačanje banaka. Ministarstvo je ukazalo da američke banke još nisu spremne za ispunjavanje strožih standarda o visini kapitala.\nCommerzbank otpušta oko 6.000 ljudi\nKomercbanka, druga najveća u Njemačkoj, priprema se da u narednim godinama otpusti deset odsto zaposlenih, odnosno 5.000 do 6.000 ljudi, objavio je danas nedjeljnik „Cajt“. Komercbanka će sutra objaviti rezultate poslovanja u trećem kvartalu, a očekuje se da će ujedno biti predstavljene i mjere za smanjenje troškova poslovanja.\nNovember 7, 2012 BANKE, SVE VIJESTI, SVIJET 0\nSvjetska kriza ostavila je znatan trag i na britanskom bankarskom sektoru. Britanska bankarska grupacija HSBC u posljednje dvije godine otpustila je gotovo 30.000 radnika, a slijedi i još otkaza, prenosi Rojters. Banka je krajem 2010. godine imala 296.000 zaposlenih, a do kraja septembra ove godine ta brojka je srezana na …


Naslovnica NAJNOVIJE Sport Rukometašice „Prijepolja“ ostvarile plasman u Super B ligu\nPobedom nad ekipom „Metalca“ iz Kraljeva u zaostaloj utakmici 13. kola Prve lige Zapad rukometašice „Prijepolja“ ostvarile su veliki uspjeh plasiravši se u Super B ligu Srbije, drugi rang takmičenja u državi. Najbolja igračica lige je Suzana Tošić.\nPlasman u Super B ligu rukometašice „Prijepolja“ izborile su osvajanjem drugog mesta u Prvoj ligi Zapad. U 12 utakmica ostvarile su osam pobeda, tri poraza i jedan nerešen rezultat. Od izuzetno mlade i neiskusne ekipe, čiji se prosek godina kreće od 15 do 20, ovakav uspeh retko ko je očekivao.


Matis o američkoj vojsci na Kosovu\nMatis: Prvo Oružane snage Kosova pa manje američkih vojnika\nSvet Autor:Beta, Radio Slobodna Evropa29. jan. 201708:36 > 08:42\nNovi ministar odbrane SAD Džejms Matis izjavio je da pre smanjenja prisustva američkih snaga na Kosovu, kosovske snage moraju dobiti mandat kako bi obavljale zadatke u oblasti odbrane zemlje.\nKako prenosi Radio Slobodna Evropa, on je u Kongresu 12. januara, pre potvrđivanja izbora, od zemalja Zapadnog Balkana pomenuo samo Kosovo.\nUz konstataciju da će oko 650 pripadnika američkih trupa ostati na Balkanu kao deo snaga Kfora, raspoređenih na Kosovu još 1999. godine, na pitanje koje glavne poteze je potrebno povući u smanjenju ili potpunom povlačenju, Matis je rekao da je „Kosovo primer onoga šta se desi kada se međunarodna zajednica koju predvode SAD obaveže u odbrani svojih interesa i vrednosti“.\n„Preporučio bih da smanjenje bude srazmerno trenutnoj bezbednosnoj situaciji. Međutim, smatram da trenutno snage ostaju ključne za obezbeđivanje stabilnosti u regionu. Štaviše, pre smanjenja prisustva američkih vojnika, bezbednosne snage Kosova moraju dobiti mandat kako bi osigurale bezbednosnu situaciju, kao i teritorijalnu odbranu, pomak koji zahteva ustavne promene i podršku parlamenta (Skupštine Kosova)“, istakao je Matis.\nNa pitanje da li Evropska unija (EU) može igrati značajniju ulogu na Kosovu, on je odgovorio potvrdno i naveo da su „napori Unije od suštinske važnosti za ekonomski i politički razvoj Kosova i njegove stabilnosti“.\n„Unija već igra značajnu ulogu na Kosovu u posredovanju normalizacije odnosa Srbije i Kosova putem dijaloga Beograda i Prištine. Dijalog takođe omogućava obema zemljama da idu napred ka evropskim integracijama, uz razumevanje da će tema o priznavanju suverenosti Kosova od Srbije biti aktualizovana i prije stvarnog pristupanja članstvu u EU. Dodatno, EU pomaže uspostavljanje stabilnosti na Kosovu putem Misije vladavine prava Evropske unije na Kosovu (Euleks)“, precizirao je Matis.\nTači pozdravio stav Matisa\n„I ranije sam naglasio, nakon uspostavljenih kontakata s novom administracijom SAD, da će Kosovo ostati fokus SAD vodeći opreznu politiku za afirmaciju i konsolidaciju naše države, za produbljivanje naših posebnih i doživotnih odnosa“, kazao je Tači.\nTači je ubeđen da će američka administracija nastaviti da podrža Kosovo, „posebno kroz formiranje Oružanih snaga Kosova“.\nUkrajina i Moldavija dobile status kandidata, Mišel kaže - istorijski trenutak


Prosječna plata u RS-u 840 KM, najniža u građevinarstvu samo 551 KM - Akta.ba\nProsječna plata u RS-u 840 KM, najniža u građevinarstvu samo 551 KM\n23.04.2018. 11:42 / Izvor: Fena\nProsječna neto plata u martu u RS-u iznosila je 840 KM, podaci su entitetskog Zavoda za statistiku.\nNajviše zarade primili su zaposleni u području finansijske i djelatnosti osiguranja i to 1.363 KM, a najniže u građevinarstvu, svega 551 KM.\nProsječna neto plata isplaćena u martu 2018. godine u odnosu na isti mjesec lani nominalno je veća za 1,4 posto.\nU martu ove godine, u odnosu na februar, najveći nominalni rast neto plaće zabilježen je u područjima informacije i komunikacije 12,3 posto, ostale uslužne djelatnosti 2,4 posto i administrativne i pomoćne uslužne djelatnosti 2,3 posto.\nNajveće smanjenje plate, u nominalnom iznosu, zabilježeno je u područjima stručne, naučne i tehničke djelatnosti i to za 2,9 posto, poljoprivreda, šumarstvo i ribolov 2,6 posto i djelatnosti pružanja smještaja, pripreme i posluživanja hrane, hotelijerstvo i ugostiteljstvo 2,5 posto.\nIz Zavoda za statistiku su saopćili i da je u martu ove godine iz RS-a ostvaren izvoz u vrijednosti 299 miliona KM i uvoz u vrijednosti 498 miliona KM.\nU okviru ukupno ostvarene robne razmjene RS-a s inostranstvom u martu ove godine, procent pokrivenosti uvoza izvozom iznosio je 60 posto.\nZa prva tri mjeseca 2018. ostvaren je izvoz u vrijednosti 886 miliona KM, što je za 13,7 posto više u odnosu na isti period prethodne godine. Uvoz je, u istom periodu, iznosio milijardu i 186 miliona KM, što je za 16,9 posto više u odnosu na isti period prethodne godine.\nU pogledu geografske distribucije robne razmjene RS-a sa inostranstvom, i u periodu januar - mart 2018. godine najviše se izvozilo u Italiju i to u vrijednosti 128 miliona KM, a najviše se uvozilo iz Srbije, u iznosu 190 miliona KM.\nNajveće učešće u izvozu ostvaruje električna energija sa 76 miliona KM, dok najveće učešće u uvozu ostvaruje nafta i ulja dobijena od bitumenoznih minerala (sirova), sa ukupnom vrijednošću 146 miliona KM, što iznosi 12,3 posto od ukupnog uvoza.


Sjeverna Koreja prijeti kontramjerama - Klix.ba\nSvijet Sjeverna Koreja prijeti kontramjerama\nSjeverna Koreja prijeti kontramjerama\n11.10.2006. u 13:50\nSjeverna Koreja je u srijedu zaprijetila da će poduzeti "konkretne kontramjere" ako Sjedinjene Američke Države nastave vršiti pritisak na komunistički režim, kaže se u saopćenju sjevernokorejskog ministarstva vanjskih poslova a navodi ga zvanična agencija KCNA.\n"Ako SAD nastavi da nas proganja i vrši razne pritiske na nas, shvatit ćemo to kao objavu rata i poduzet ćemo niz konkretnih kontramjera", saopćilo je ministarstvo.\n"Iako smo pristupili nuklearnoj probi zbog SAD-a, naša volja da ostvarimo Korejski poluotok bez nuklearnog naoružanja putem dijaloga i pregovora ostaje nepromijenjena", navodi se u saopćenju.\n"Mi smo istovremeno spremni na dijalog i sukob", dodaje se u tekstu, koji ponavlja da je staljinistički režim bio primoran da pristupi nuklearnoj probi "zbog američkih nuklearnih prijetnji i taktike pritisaka i sankcija".\n"Narodna Demokratska Republika Koreja je jasno rekla da neće osjećati potrebu posjedovanja niti jednog nuklearnog oružja od trenutka kada ona više ne bude izložena američkoj prijetnji i ako SAD napusti neprijateljsku politiku prema NDRK-u", navodi se dalje u saopćenju.\nMeđutim, odmah nakon objavljivanja nuklearne probe u ponedjeljak, "SAD je zatražio od Vijeća sigurnosti UN-a da usvoji rezoluciju kojom će se izvršiti pritisak na Pjongjang", kritički konstatira ministarstvo.


BiH želi biti zemlja legalnih, a ne ilegalnih migracija - Klix.ba\nUsvajanjem strategije u oblasti imigracija i azila, te Akcionog plana za period od 2008. do 2011. godine, Bosna i Hercegovina je ispunila jedan od najvažnijih uvjeta iz Sporazuma o stabilizaciji i pridruživanju (SAA), Mape puta za liberalizaciju viznog režima i Evropskog partnerstva.\nOvi strateški dokumenti sublimiraju sve aktivnosti Ministarstva sigurnosti Bosne i Hercegovine u oblasti imigracija i azila, i kako predstavljaju prve dokumente ove vrste u regionu sasvim sigurno će biti vodilje za izradu ovakvih ili sličnih dokumenata našim susjedima u njihovom približavanju Evropskoj uniji, saopćeno je u nedjelju iz Ministarstva sigurnosti BiH.\nStrategija u sebi sadrži prikaz prethodnog, sadašnjeg i budućeg stanja u oblasti upravljanja viznim režimom, granicom, imigracijom i azilom, uz prezentaciju postignutih rezultata i ciljeva, koje je potrebno ostvariti u svakoj od navedenih oblasti, dok Akcioni plan definira aktivnosti, nadležne organe i rokove za njihovo provođenje.\nPrimjena ovih dokumenata nema samo strateški značaj za Bosnu i Hercegovinu i sigurnost njenih građana, te ostalih građana koji u njoj privremeno ili trajno borave, nego se odnosi i na naše susjede i Evropu u cjellini. Na ovaj način jasno se definira kakav je vizni režim u BiH, ko može da dođe u BiH, kako može da boravi i na koji način može da ostvari pravo na privremeni ili trajni boravak, te pravo na međunarodnu zaštitu.\nOvim dokumentima Bosna i Hercegovina jasno pokazuje da ne želi biti zemlja ilegalnih, već legalnih migracija, i svi tražioci azila, iz razloga političke, vjerske, nacionalne ili rasne diskriminacije u zemljama porijekla, imaju pravo na međunarodnu zaštitu u našoj državi, kao jedan od oblika zaštite ljudskih oprava.\nIstovremeno, pravna regulacija migracionih kretanja u Bosni i Hercegovini uveliko će doprinijeti borbi protiv organiziranog kriminala i trgovine ljudima, kao gorućim problemima većine evropskih zemalja, te liberalizaciji viznog režima između BiH i zemalja Evropske unije.\nPored toga, primjena Strategije u oblasti imigracija i azila, te Akcionog plana za period od 2008. do 2011. godine, omogućit će izradu projekata s kojima će institucije BiH aplicirati za sredstva Evropske komisije (IPA – fondovi).\nMinistarstvo sigurnosti BiH je u najvećoj mjeri zaduženo za primjenu Strategije i Akcionog plana, putem nadzora, od strane Koordinacionog tijela koje će biti imenovano na nekoj od narednih sjednica Vijeća ministara BiH.\nOvi dokumenti bit će dostupni svim građanima Bosne i Hercegovine na web stranici Ministarstva sigurnosti BiH, navodi se u saopćenju.\nTri osobe poginule u urušenom tunelu\n16.11.2008. u 13:06


Odrzano Prvenstvo Balkana za juniore u Istanbulu | Analitika - Informativni Portal\nOdrzano Prvenstvo Balkana za juniore u Istanbulu\nU Istanbulu je po Kalendaru Balkanske Atletske Federacije 21. i 22. juna u organizaciji Turske Atletske Federacije održano Prvenstvo Balkana za juniore/ke U20 na kojem su nastupili predstavnici 17 država ABAF-a sa preko 250 takmičara.\nObjavljeno: 23. 06. 2018 - 15:44\nNa osnovu Kriterijuma za nastup na međunarodnim takmičenjima u 2018.godini u ASCG na ovom šampionatu ASCG predstavljali su atletičari sa ispunjenim normama. Prvog dana takmičenja najbolji rezultat ostvario je Edin Erović koji je u trci na 400m osvojio 8.mjesto sa rezultatom 49,99sekundi. U istoj disciplini Boris Vujošević je osvojio 10.mjesto sa rezultatom 50,41sekunda. Sara Ratknić je u trci na 400m sa rezultatom 1:01,20 osvojila 12.mjesto, dok je Kristian Subotić na 100m osvojio 13.mjesto sa rezultatom 11,31sekunda.\nDanijel Maljević je nastupio u desetoboju gdje je odustao od daljeg takmičenja posle tri discipline ( 100m – 11,98, dalj – 5,50m i kugla 10,86m). Drugog dana takmičenja muška štafeta 4x400m u sastavu Boris Vujošević, Aleksandar Miletić, Edin Erović i Kristian Subotić osvojila 4.mjesto sa rezultatom 3:24,94, dok je Anastasija Magdelinić u trci na 5000m osvojila je 5.mjesto sa rezultatom 22:14,65. Sara Ratknić je na 200m sa rezultatom 25,57 osvojila 11.mjesto, a Kristian Subotić 9.mjesto na 200m sa rezultatom 22,32 sekunde.Sa ekipom su putovali voda puta dr Aleksandar Vujičić,Tim lider-selektor Osman Erović i trener Bojana Đurković.


Sajam automobila u Frankfurtu možda neće zadržati svoj trenutni format\n16 Sep 2019 - 17:47 Vesti Link\nNije tajna da su veliki tradicionalni evropski sajmovi automobila u krizi. U poslednjih nekoliko godina, od sajma do sajma povećava se broj automobilskih brendova koji dobrovoljno izostaju sa ovih manifestacija, piše B92.\nBMW je, recimo, smanjio budžet predviđen za sajam u Frankfurtu, ali i svoj izlagački prostor za oko dve trećine u odnosu na ranije godine. Deo ušteđenog novac, bavarski proizvođač je uložio u manifestaciju NextGen koju je u julu održao u svom sedištu u Minhenu. Na ovom događaju predstavljena je vizija budućnosti BMW-a kroz futurističke i električne koncepte i modele. Slično je postupio i Daimler, u čijem vlasništvu je marka Mercedes, koji je budžet za nastup na sajmu smanjio za 30%.\nNemački Handelsblatt izveštava da će se u svetlu najnovijih događaja predstavnici brojnih auto-kompanija, kao i Nemačkog udruženja proizvođača automobila, održati sastanak na kome bi razmotrili budućnost frankfurtskog auto-salona. Isti izvor navodi da je broj izlagača na ovogodišnjem sajmu smanjen za 20%, a izlagački prostor za 16%.\nDemonstranti u zaštitnim belim kombinezonima blokirali su glavni ulaz u kompleks u kojem se održava Sajam automobila u Frankfurtu.\nProteste je organizovala alijansa aktivista za zaštitu okoline pod nazivom “Sand im Getriebe”.\nStotine demonstranata optužuju proizvođače automobila i motornih vozila da predstavljaju “uništavaoce klime i okoline”.\nSajam u Frankfurtu je otvoren u subotu i trajaće do 22. septembra, a posetioci u kompleks ulaze na sporedne ulaze.\nI u subotu su aktivisti za zaštitu okoline protestovali na ulicama Frankfurta.


Evropska unija najavljuje objavljivanje "crne liste" avio prevoznika\nNakon nedavnih avonskih nesreća, posebno one u kojoj su, nad Venecuelom, poginula 152 Francuza, kao i pada kiparskog aviona nad Grčkom, Evropska unija najavljuje objavljivanje "crne liste" avio prevoznika kojima je zabrajen ili redukovan saobraćaj iznad evropskih država. Mjera bi, vjeruje se u Briselu, trebala da bude doprinos vechoj bezbjednosti Evropljana koji se odluče na let avionom.\nInicijativa, potekla od strane Evropske komisije, ima za cilj da informiše evropske putnike o tome ko su dobri a ko loši avio prevoznici, tačnije, koje od evropskih i svjetskih avio-kompanija nisu zadovoljile Unijine kriterije bezbjednog putovanja.\nObjavljivanje "crne liste" na Internetu bi bilo od posebne pomoći Evropljanima koji lete van Starog kontinenta, gdje ne važe aktuelne zabrane Brisela o slijetanju nepouzdanih aviona na evropske areodrome. Sasvim je sigurno da će se na toj skoroj listi naći prevoznici poput onog kolumbijskog čiji avion je u nesreći u Venecueli usmrtio 152 Francuza.\nEvropski komesar zadužen za transport, Jacques Barrot, u reakciji na nedavne avionske nesreće, upozorava da će Brisel sa dvostrukom pažnjom kontrolisati primjenu postojećih bezbjednosnih mjera, kao i da će insistirati na dodanim mjerama koje pripremaju eksperti Komisije. Kada je bezbjednost putnika u pitanju, on ne izdvaja ni letove iz i prema državama koje nisu članice Unije.\nUkoliko Evropski parlament ove jeseni zelenim svjetlom zaključi otvorenu diskusiju o tome da li i na koji način informisati putnike o detaljima o avionskim kompanijama, koji se ne mogu naći u turističkim brošurama, Evropljani će na Internetu moći naći podatke i o tome koji su avio prevoznici "sumnjivi" Komisiji i koje bi, zbog toga, bilo poželjno zaobići kada se bira odgovarajući, bezbjedan prevoz.\nDo tada, najavljuje se u Komisiji, sačiniće se i kriteriji po kojima će se formirati i lista\nkompanija u čiju nepouzdanost neće biti sumnje- osnovni kriterij će biti bezbjednost života\nputnika koji koriste ovaj, često nezaobilazan vid prevoza.


Za čistiji vazduh – počela gradnja postrojenja za odsumporavanje u termoelektrani 'Nikola Tesla B'\nIzvor: RTS, 01.Dec.2020, 13:07\nU Obrenovcu je položen kamen temeljac za izgradnju postrojenja za odsumporavanje dimnih gasova za Termoelektranu "Nikola Tesla B". Vrednost projekta je 210,8 miliona evra a rok za završetak projekta i preuzimanje postrojenja od strane EPS-a predviđen je u martu 2024.godine.\ninistarka rudarstva i energetike Zorana Mihajlović, koja je položla kamen temeljac, istaklaje da je to veoma važan projekat >> Pročitaj celu vest na sajtu RTS << za zdraviju životnu sredinu.\nPoručila je da mora više da se ulaže novca u zaštitu životne sredine kako bi mogli da imamo dovoljno struje.\n"Energetska bezbednost je jednaka ekološkoj bezbenosti", istakla je Mihajlović.\nGrčić: Postrojenje garant budućnosti termoelektrana u Srbiji V.d. generalnog direktora EPS-a Milorad Grčić rekaoo je da će postrojenje za odsumporavanje dimnih gasova za Termoelektranu "Nikola Tesla B" u Obrenovcu smanjiti nivo zagađenja vazduha, ali i poboljašati energetsku efikanost u zemlji.\n"Projekat odsumporavanja ovde u TENT-u B smanjiće nivo zagađenja vazduha sa sadašnjih 80.000 tona sumpor-dioksida na nivou godine, na 4.500 tona, tako da će se za 20 puta smanjiti ova vrsta zagađenja", rekao je Grčić.\nNaveo je da je "Nikola Tesla" B jedan od modernijih elektrana u zemlji, sastoji se od dva velika kotla od 650 megvata, a iz TENT-a A i B, dodaje Grčić, proizvodi se više od 50 odsto srpske struje.\nMicujama: Najbolja japanska tehnologija Generalni direktor kompanije "Micubiši pauer" ogranka u Beogradu, Šinićiro Micujama, rekao je da je na tu funkciju stupio 1. novembra i da mu je ovo prvi veliki posao u Srbiji.\nU Termoelektrani "Nikola Tesla B" u Obrenovcu danas je počela izgradnja postrojenja za odsumporavanje dimnih gasova u koje će biti uloženo 210 miliona evra.Postavljanju kamena temeljca prisustvovali su ministarka rudarstva i energetike Zorana Mihajlović, ministarka za zaštitu životne sredine Irena...


Banjalučka berza – Najveći promet obveznicima ratne štete – Biznis.ba\nNaslovnaBerzaBanjalučka berza – Najveći promet obveznicima ratne štete\nobjavljeno 27. mar 2020. u 15:06\nNa trgovanju na Banjalučkoj berzi danas je ostvaren promet od 92.866,28 KM, kroz 16 transakcija.\nUkupan promet obveznicama iznosio je 68.220,88 KM. Najviše se trgovalo obveznicama Republika Srpska – izmirenje ratne štete 11, u vrijednosti 38.920 KM. Nije bilo promjene prosječne cijene.\nNajveći promet na tržištu fondova ostvaren je akcijama DUIF-a Polara Invest a.d. – OAIF Jahorina Koin, a trgovalo se u iznosu 17.175 KM, po prosječnoj cijeni 2,29 KM, što predstavlja pad cijene za 8,40 posto.


12.10.2020. - 11:03h 11:05h Autor: Blic\nNa nošenje maske zbog korona virusa smo već navikli, ali ono što sada zabrinjava jeste da je počela i "sezona" zagađenja vazduha, pa će nas sada maska štititi i od smoga.\nKovid i takozvani nevidiljivi ubica - PM 2.5 čestice udruženi, predstavljaju fatalnu kombinaciju.\nDakle, sada pored borbe sa nevidljivim virusom moraćemo da se pazimo i od čestica koje mogu da budu podjednako opasne, a njihovo prisustvo je takođe teško uočljivo.\nOno što još više zabrinjava jest i to da se treći talas epidemije zahuktava, odnosno, već smo u njemu i to ranije nego što su stručnjaci najavljivali.\nTreći talas do pre samo nekoliko dana naši epidemiolozi očekivali su krajem oktobra, početkom novembra. Dakle, korona ponovo hvata zalet, ali sada i uz opasnost udruživanja sa zagađenjem vazduha.\nZagađenje vazduhaSrbijabeogradKorona virusRespiratorne infekcijeZdravlje


KSCG: Čekamo rezultate na Kovid-19, nismo uskratili javnost – Sportski.me\nKSCG: Čekamo rezultate na Kovid-19, nismo uskratili javnost\n1.8k pregled 07.07.2020., 14:07 inDomaća takmičenja, Izdvajamo, Košarka\nKošarkaški savez Crne Gore oglasio se saopštenjem za javnost, nakon što se prethodnih dana pojavila informacija o pojavi infekcije Kovidom-19 na kampovima za košarkaše i košarkašice.\nIz KSCG su potvrdili da su dva košarkaša pozitivna na Kovid-19.\n“Košarkaški savez Crne Gore poštujući sve mjere i preporuke Nacionalnog koordinacionog tijela za zarazne bolesti od početka ljeta pokušava da okupi što je moguće veći broj košarkaša i košarkašica kako bi im pomogao da se vrate u formu nakon dugačke pauze zbog pandemije.\nUvažavajući pravo javnosti da zna, ali prije svega pravo na privatnost naših košarkaša i članova KSCG-a prethodnih dana nismo željeli da se oglašavamo povodom rezultata testiranja učesnika kampova u Tivtu i Bijelom Polju.\nPrvi razlog je to što smo željeli da od Instituta za javno zdravlje dobijemo rezultate za sve testirane, kako bi sa preciznim informacijama mogli da obavijestimo javnost o tome koliko je tačno osoba inficirano Kovidom-19.\nSvjedoci smo da laboratorije Instituta za javno zdravlje dnevno odrade ogroman broj testova, zbog toga još nijesu na red došli uzorci svih testiranih košarkaša i košarkašice. Kada se to desi u saradnji sa IJZ objavićemo podatke.\nKako su čelnik KSCG-a i dva košarkaša mlade reprezentacije odmah po dobijanju pozitivnog rezultata na testu dobili jasna uputstva ponašanja, a uz saradnju sa nadležnim organima i ostali učesnici kampova izolovani, smatramo da neobjavljivanjem informacija prije rezultata svih testiranih ni na koji način nismo uskratili javnost u Crnoj Gori.\nDalje, vjerujemo da objavljivanje imena inficiranih nije u interesu nikog, niti na bilo koji način može pomoći u situaciji u kojoj se nalazimo.\nKošarkaški savez će i u narednom periodu u saradnji sa NKT-om i IJZ-om svoje aktivnosti usmjeravati da prvenstveno zaštiti zdravlje svih, a uz nadu da ćemo vrlo brzo pričati opet o košarci”, saopšteno je KSCG.\nRadović: Dvije veoma važne pobjede; Ivanović: Kontrolisali smo dešavanja na terenu\nSpremne za povratak u A diviziju\nKošarkaši igraju u Portugalu za nove važne bodove\nNorčeping i dalje lider: Hakšabanović fudbaler mjeseca u Švedskoj\nNišta od dolaska Roberta Prosinečkog na “Maksimir”. Zoran Mamić vodi “modre”


''Uške'' najavio promene u Novom Pazaru: ''Neki su previše poleteli'' - Sportske.net\n''Uške'' najavio promene u Novom Pazaru: ''Neki su previše poleteli''\nTrener Novog Pazara Nebojša Vučićević rekao je danas da su njegovi fudbaleri spremni za veliku borbu sa Bačkom, kojoj će gostovati u utakmici 29. kola Super lige Srbije.\n''Uške'' priznao posle pobede: ''Imali smo mnogo sreće!''Pobeda Pazaraca, Čačani na dnu!Superliga se nastavlja - Centralni duel na Banovom brdu!Sinđić: "Mnogo bitan meč..."Vučićević: "Nemamo šta da izgubimo u Nišu"\nBačka je 14. u Super ligi Srbije i ima 24 boda, a prati je Novi Pazar sa četiri boda manje. Utakmica ovih rivala u Bačkoj Palanci zakazana je za nedelju od 17.00 časova.\n"Ne smemo da ponovimo prvo poluvreme iz Kruševca, gde nismo ličili na ekipu. Priželjkujem trijumf, ali pobedničke ambicije verovatno ima i domaćin. Približnog smo kvaliteta, verujem da ćemo ostati neporaženi, a probaćemo da uradimo i nešto više. Nemamo šta da izgubimo, pa nećemo igrati zatvoreno", rekao je Vučićević.\n"Nemamo kadrovskih problema, kao uoči poslednjeg gostovanja Napretku. Tada sam trojicu prvotimaca čuvao od eventualnih parnih kartona, koji bi ih sprečili da zaigraju sutra", pojasnio je Vučićević.\n"Biće i promena u timu, dve ili tri. Neki su previše poleteli i na terenu pružaju mnogo manje od očekivanog", dodao je on.\nNovi Pazar i Bačka su prošle jeseni na Gradskom stadionu odigrali nerešeno 1:1, posle čega je pazarski superligaš nanizao rekordnih osam poraza u elitnom takmičenju.


JOŠ PET ŽRTAVA KORONE: U Srpskoj zaraženo 125 ljudi novim virusom | Happy BSC portal\nU Institutu za javno zdravstvo RS kažu da se radi o 67 muških i 58 ženskih osoba, od kojih je 12 mlađe, 69 srednje i 44 osoba starije životne dobi, piše Srpskainfo.\nPrema mestu prebivališta, 43 osobe su iz Banjaluke, 15 iz Trebinja, 14 iz Bijeljine, sedam iz Doboja, pet iz Zvornika, četiri iz Han Pijeska, po tri iz Gradiške, Modriče, Novog Grada, Prijedora i Čelinca, po dve iz Bileće, Dervente, Ljubinja, Srebrenice i Šamca i po jedna iz Berkovića, Bratunca, Vlasenice, Istočne Ilidže, Istočnog Novog Sarajeva, Kneževa, Kotor Varoša, Laktaša, Milića, Pala, Teslića i Ugljevika.\nU poslednja 24 časa, Institutu za javno zdravstvo Republike Srpske prijavljeno je pet smrtnih slučajeva kod kojih je potvrđeno prisustvo virusa korona. Radi se o tri muškarca i dve žene srednje i starije životne dobi iz Banjaluke (tri osobe), Zvornika i Pala.\nDo sada je u Republici Srpskoj potvrđeno 39.833 slučajeva virusa korona, a preminulo je ukupno 2.032 osoba kod kojih je potvrđen test na virus korona. U Republici Srpskoj, od novog virusa korona, do sada se oporavilo 26.342 osoba, a testirano je ukupno 181.028 osobe.\nUkupan broj hospitalizovanih u Republici Srpskoj je 624, u Univerzitetskom kliničkom centru Republike Srpske 232, a u opštim bolnicama 392.


Vlade Srbije i Republike Srpske u Trebinju na zajedničkoj sednici - Politika - Dnevni list Danas\nPočetna » Politika » Vlade Srbije i Republike Srpske u Trebinju na zajedničkoj sednici\nVlade Srbije i Republike Srpske u Trebinju na zajedničkoj sednici\nZajednička sednica vlada Republike Srpske i Srbije biće održana danas u Trebinju, a planirano je potpisivanje memoranduma i sporazuma između dve vlade.\n0Piše: FoNet 29. avgusta 2018. 08.37\nFoto: FoNet Vlada Srbije Slobodan Miljevic arhiva\nPremijeri Republike Srpske Željka Cvijanović i Srbije Ana Brnabić, kao i ministri, razgovaraće o zajedničkim, započetim i budućim projektima, regionalnoj saradnji i situaciji u regionu, kao i o unapređenju sveukupnih bilateralnih odnosa Srbije i Srpske, potvrđeno je iz Vlade Srbije.\nNa sjednici će biti razmatrana saradnja dve vlade u oblasti energetike, poljoprivrede, prehrambene industrije, ruralnog razvoja, veterinarstva, šumarstva i vodoprivrede, saopšteno je iz Vlade Srbije.\nBiće reči i o intenziviranju saradnje u oblasti namenske industrije, o oblasti informaciono-komunikacionih tehnologija, kao i o saradnji u oblasti pravosuđa.\nNa sednici će biti razgovarano o razmeni informacija i iskustva u oblasti institucionalnog organizovanja i finansiranja zaštite životne sredine, kao i o nastavku zajedničkih aktivnosti u realizaciji projekata u oblasti turizma.\nPlaniran je i odvojeni susret premijerki Cvijanović i Brnabić, dodaje se u saopštenju.\nMemorandum o saradnji vlada Srpske i Srbije u oblasti energetike potpisaće ministar industrije, energetike i rudarstva Republike Srpske Petar Đokić i ministar rudarstva i energetike Srbije Aleksandar Antić.\nMinistarka za prostorno uređenje, građevinarstvo i ekologiju Republike Srpske Srebrenka Golić i ministar građevinarstva, saobraćaja i infrastrukture Srbije Zorana Mihajlović potpisaće memorandume o međusobnom priznavanju „velikih licenci“ i o razmeni iskustava u oblasti izdavanja e-građevinskih dozvola.\nSporazum o saradnji u oblasti informaciono-komunikacionih tehnologija potpisaće ministri unutrašnjih poslova Srpske Dragan Lukač i Srbije Nebojša Stefanović.\nCvijanović i Brnabić otvoriće popodne u naselju Gorica vrtić „Srbija“ izgrađen donacijom Srbije.\nrepublika srpska, vlade, zajednicka sednicaBeograd\nFEST bez zaštite\nKakav lav, strašan lav


Saopštenje o odlukama Vlade donijetim bez održavanja sjednice 12. aprila 2021. godine\nVlada Crne Gore je na sjednici održanoj 15. aprila 2021. godine usvojila zapisnike o odlukama donijetim, na osnovu člana 10 Uredbe o Vladi Crne Gore, bez održavanja sjednice 12. aprila 2021. godine. Na predlog Ministarstva pravde, ljudskih i manjinskih prava Vlada je 12. aprila donijela rješenje o određivanju vršiteljke dužnosti sekretarke Ministarstva, do postavljenja sekretara ovog Ministarstva u skladu sa zakonom, a najduže do šest mjeseci...\nVlada Crne Gore je, na 20. sjednici održanoj 15. aprila 2021. godine kojom je predsjedavao premijer prof. dr Zdravko Krivokapić, donijela Uredbu o izmjenama i dopuni Uredbe o organizaciji i načinu rada državne uprave. U cilju efikasnijeg sprovođenja politike u oblasti prihoda predloženim izmjenama spojene su nadležnosti dosadašnje Uprave prihoda i Uprave carina...\nKrivični zakonik (KZ) Crne Gore treba da prođe izmjene i dopune, kako bi se novinari i medijski radnici bolje zaštitili, poručeno je na sastanku predstavnika Vlade i Sindikata medija Crne Gore (SMCG), koji je održan u zgradi Vlade Crne Gore...\nPredlog dnevnog reda za 20. sjednicu Vlade Crne Gore koja je zakazana za četvrtak, 15. april 2021. godine, u 11.00 sati, možete preuzeti ovdje...\nAbazović na sastanku sa Preskerom: Protiv izmjene i dopune Zakona o tužilaštvu najbučniji oni kojih se direktno i indirektno tiče nesmetan rad Tužilaštva\nKonstatujući da Crna Gora i Slovenija nemaju otvorenih pitanja, potpredsjednik Abazović je izrazio zadovoljstvo zbog sastanka i naveo da je susret prilika da se potvrdi dobra saradnja dvije zemlje na svim nivoima. Potpredsjednik Abazović se zahvalio ambasadoru Preskeru na podršci koju Crna Gora konstantno dobija od Slovenije na putu ka Evropskoj uniji, naglašavajući da je podrška Slovenije značila i tokom pristupanja Alijansi...\nIzražavajući zadovoljstvo zbog susreta sa ambasadorom Adamom i pukovnikom Denejsom, potpredsjednik Abazović je naveo da Crnu Goru i Kraljevinu Belgiju krase dobri odnosi, zasnovani na međusobnom povjerenju i zajedničkom članstvu u NATO savezu. Potpredsjednik Abazović je saopštio da Crna Gora svoju budućnost vidi u evropskoj zajednici naroda i da nam je na tom putu značajna podrška koju dobijamo od Kraljevine Belgije...


Ekonomija - datum: 2019-10-13 SEDMIČNI IZVJEŠTAJ SA MONTENEGROBERZE\nMontenegroberza Realizovane 44 transakcije, vrijedne 44,35 hiljada eura\nSkroman promet obilježio je ovu sedmicu na Montenegroberzi gdje su se desili značajni ekonomski događaji, između ostalih, poziv za podnošenje prijava za pretkvalifikaciju za dodjelu koncesije za Aerodrome Crne Gore i spajanje mosta Moračica. Pokazatelj vrijednosti deset najboljih kompanija, MNSE10, ojačao je neznatno na 805,56 poena, a MONEX 0,5 odsto na 11.340,52 boda, prenijela je juče agencija Mina biznis. Promet je iznosio 44,35 hiljada eura i bio je čak četiri puta manji od prošlosedmičnog. Realizovan je kroz 44 transakcije. Najviše je porasla akcija Barske plovidbe – 50,8 odsto na 98 centi. Poskupjela je i dionica Zetatransa jedan odsto na 90 centi. Jačale su i akcije Instituta „Simo Milošević” 5,3 odsto na 30 eura, Hotelske grupe (HG) Budvanska rivijera 2,5 odsto na 6,25 i Jugopetrola 0,8 odsto na 11,62 eura. Cijenu akcija nije mijenjalo dosta kompanija, pa se kod Solane „Bajo Sekulić” ona zadržala na 1,9 eura, Poslovno-logističkog centra Morača na 2,3, firme Vatrostalna 1,18 eura, Štamparije Obod 88 centi, Luke Bar 23 i Društva za menadžment poslove i upravljanje nekretninama MIG 12 centi. Oslabile su dionice kompanije Napredak 12,5 odsto na 3,5 centi, Port of Adrije 7,5 odsto na 12,4, Plantaža 0,9 odsto na 10,7 centi, Marine Bar 2,4 odsto na dva eura i Crnogorskog telekoma neznatno na 1,5 eura.\nTrgovano i akcijama Crnagoraputa\nFond Trend je zadržao prošlosedmičnu cijenu od 4,91 cent. Trgovano je i akcijama Crnagoraputa, Jadran Perasta, Margomarketa, cetinjskog Trgoceta i kompanije Mješovito iz Herceg Novog. Ovu sedmicu je obilježila vijest da je most Moračica, jedan od najvećih i najgrandioznijih objekata na prvoj dionici autoputa Bar–Boljare, spojen u toku noći između četvrtka i petka. Ove sedmice je i Svjetska banka (SB) predstavila redovni ekonomski izvještaj za zapadni Balkan pod nazivom „Rast neizvjesnosti“. Ukupan promet na Montenegroberzi u septembru je iznosio 57,28 miliona eura i bio je oko 100 puta veći nego u avgustu. Prema podacima iz Biltena Montenegroberze, tokom 21 dana trgovanja u septembru, zaključeno je 190 transakcija.


Početna » Informer » Page 2\nPokret Dveri saopštio je danas da je Viši sud u Beogradu prvostepenom presudom obavezao dnevni list Informer i njegovog glavnog urednika da isplate lideru tog pokreta Bošku Obradoviću 100.000 dinara na ime povrede ugleda i časti i 44.800 dinara na ime troškova postupka.\nČlanovi Komisije za žalbe Saveta za štampu danas su jednoglasno odlučili da su „Srpski telegraf“, „Kurir“, „Nove kikindske novine“ i „Informer“ prekršili Kodeks novinara Srbije, saopštilo je Udruženje novinara Srbije (UNS).\nĐilas odbio da novinarima Pinka i Informera govori o paljenju knjige Gorana Vesića\nPredsednik Stranke slobode i pravde (SSP) Dragan Đilas odbio je danas da odgovori na pitanja novinara Pinka i Informera o paljenju knjige zamenika gradonačelnika Beograda Gorana Vesića.\nPiše: Katarina Živanović 1. 10. 2019.\nUNS: Obradović da ne preti hapšenjem novinara\nUdruženje novinara Srbije (UNS) uputilo je danas protest zbog poruke lidera Dveri Boška Obradovića da „zatvor ne gine“ vlasniku i glavnom uredniku „Informera“ Draganu J. Vučićeviću, koju mu je poslao kao „predizborno obećanje“.\nPiše: Danas Online 26. 9. 2019.\nPiše: Beta 25. 9. 2019.\nPiše: M. D. M. 25. 9. 2019.\nZa četiri godine država je televiziji Pink odložila plaćanje preko 1,52 milijarde dinara poreskog duga, a to nisu jedine privilegije koje provladini mediji godinama uživaju.\nPiše: CINS 18. 9. 2019.\nDveri: Informer da isplati Bošku Obradoviću 200.000 dinara na osnovu presude za povredu ugleda\nPiše: Beta 3. 9. 2019.\nPiše: Katarina Živanović 18. 8. 2019.


Od 1. marta roditeljima na raspolaganju elektronska prijava beba - Edukaplus\nOd 1. marta roditeljima na raspolaganju elektronska prijava beba\nMinistarka državne uprave i lokalne samouprave Kori Udovički najavila je da bi od 1. marta trebalo da počne realizacija projekta „eBeba“, zahvaljujući kojem će roditelji odmah po rođenju deteta, iz porodilišta, moći da prijave novorođenče putem interneta.\nOna je na konferenciji povodom obeležavanja dana eUprave – „eUprava kao temelj savremene države“ – rekla da je reč o projektu koji bi na najbolji način državu približio onome što treba da bude, a to je servis građana.\n– Cilj projekta je da se roditeljima omogući da još iz porodilišta, na jednom mestu, obave sve potrebne administrativne procedure za registraciju i osiguranje deteta, odmah kada se rodi, bez administrativnih troškova i šetnji, kako to danas čine – rekla je Udovički i dodala da će u drugoj fazi projekta i druge procedure biti objedinjene kroz jedan postupak.\nGovoreći o značaju eUprave, ona je navela da su mnoge zemlje koje su napravile velike i brze transformacije i modernizacije, to učinile koristeći, između ostalog, i eUpravu kao sredstvo. U slučaju Srbije to se, kako je rekla, nije na taj način desilo, ali se trudimo da načinimo pomake.\nUdovički je navela primer Makedonije koja je pre svega, kako je kazala, kroz korišćenje informatičkih sredstava i kapaciteta dostigla zavidan stepen modernizacije i funkcionisanja eUprave. Ona je rekla da smo u Srbiji nasledili upravu koja nije tako razmišljala i nije na taj način koristila IT kapacitet i potencijal.


KARAĐORĐEVIĆ: Ovdje nije tema imovina kraljevske porodice, već pitanje privatnog vlasništva – Portal Luca\nRestitucija imovine srpske kraljevske porodice Karađorđević u Crnoj Gori nije pitanje pravne osnove već političke volje, kazao je za Radio Slobodna Evropa (RSE) srpski prijestolonasljednik Aleksandar Karađorđević.\n„Ovdje nije tema imovina kraljevske porodice, već pitanje privatnog vlasništva“, navodi Karađorđević u pisanoj izjavi.\n„Situacija je ista kao što je bila i prethodnih godina – uvijek je bilo u rukama Vlade da učini pravu stvar“, naveo je Karađorđević.\nZahtjevom za restituciju porodica Karađorđević traži vilu „Miločer“, veliki dio Miločerskog parka, parcele u Pržnom i na Svetom Stefanu, te kuću na Cetinju i objekat u Rijeci Crnojevića.\n„Nakon žalbi koje smo podnijeli i sprovedenih sudskih postupaka, oba puta je sud poništio ove odluke i vratio postupak Komisiji za restituciju, gdje je još u toku prvostepeni postupak“, navodi se u dopisu Karađorđevića.\nPovodom aktuelnog slučaja, nevladino udruženje „Za ljepši Sveti Stefan“ poručilo je predsjedniku Opštine Budva da se ostavi Paštrovića, te da prestane da uređuje njihovo dvorište.\n„Gospodin Carević je u maniru populističkih političara i skandaloznim poluinformacijama istupio ispred Pastrovića, da nam on lično uređuje dvorište, pozivajući državne organe da izvrše restituciju imovine Karađorđevića. Ovim putem smo izazvani na oštru reakciju i poručujemo mu da se ostavi Paštrovića“, poručili su iz nevladine organizacije.\nNajveći dio nekretnina koje Karađorđevići potražuju je u vlasništvu države Crne Gore, preko većinskog udjela u akcionarskom društvu „Sveti Stefan hoteli“ koje njima upravlja.\nPovezane teme:Aleksandar KarađorđevićMiločerSveti Stefan\nASP: Pismo zakupcu Svetog Stefana nije upozorenje


Crna Gora prva u Evropi po broju zaraženih - NOVA portal\nSvet Autor:Vijesti03. okt. 202011:08\nPodaci evropskih statistčkih centara od kraja septembra, pokazuju da Crna Gora, sa stopom od oko 1.699 inficiranih na 100.000 stanovnika, ima najveću stopu obolelih u Evropi. Sledi Jermenija, dok je Španija na trećem mestu među 45 evropskih zemalja.\nEpidemiolog u penziji, profesor Novica Vujošević, za Vijesti je ocenio da je Crna Gora lošije prošla u odnosu na druge zemlje, a da nema velikog opravdanja za to.\nSva žarišta korone u komšiluku: Crna Gora „crni rekorder“\nOn procenjuje i da je zaraženih najmanje tri puta više u odnosu na registrovani broj. Objasnio je da oko 80 odsto inficiranih novim koronavirusom nema tešku kliničku sliku, pojedini se nisu javljali lekaru, kao i da postoje i oni bez simptoma, koji ne znaju da su zaraženi, a prenose virus.\n“To što ih zdravstvena služba ne registruje, nije služba kriva. Asimptomatske osobe ne znaju da su zaražene, ali ako prenesu virus, možete dobiti i najtežu formu”, rekao je Vujošević.\nStigli rezultati iz Nemačke\nNovi koronavirus otkriven je juče kod 130 osoba. Iz Instituta za javno zdravlje (IJZ) saopšteno je da su juče analizirana 462 uzoraka i da je 51 pozitivni iz Podgorice, 32 iz Nikšića, a 19 iz Berana. Devet novih slučajeva je u Pljevljima, osam na Cetinju, tri u Plavu, po dva u Bijelom Polju, Budvi i Herceg Novom, a po jedan u Kolašinu i Gusinju.\nIz IJZ su istakli da je juče završena i statistička obrada rezultata uzoraka koji su poslati na laboratorijsku obradu u Nemačku i da je među njima 573 novopozitivna slučaja, koji su uzorkovani u periodu između 26. i 29. septembra.\nTako je 26. septembra bilo još 73 pozitivnih, narednog dana 167, dok je 28. septembra registrovano 207 inficiranih, a 29. septembra još 126.\nKada je rič o pozitivnim slučajevima koji su laboratorijski obrađeni u Nemačkoj, 201 novoinficirani je iz Nikšića, 179 iz Podgorice, 53 iz Pljevalja, 42 iz Rožaja, 26 iz Bijelog Polja, 21 iz Ulcinja. Iz Bara je 14 slučajeva, Cetinja 10, Budve devet, Kolašina sedam, Berana pet i Tivta i Herceg Novog po tri.\n“Uzimajući u obzir sve novootkrivene slučajeve, ukupan broj trenutno aktivnih slučajeva kovida-19 u Crnoj Gori trenutno iznosi 3900”. Od početka godine novim koronavirusom inficiralo se 11.690 osoba.\nPreminule dve osobe, na lečenju 288 pacijenata\nOd kovida-19 juče su preminule dve osobe, lečene u Kliničkom centru (KC) i Opštoj bolnici Berane. Iz IJZ je saopšteno da su preminuli iz Podgorice i Plava, rođeni 1939. i 1941. godine.\nUkupan broj preminulih povezanih sa kovid-19 infekcijom od početka juna iznosi 163, a od početka godine 172.\nU crnogorskim bolnicama juče je bilo hospitalizovano 288 osoba.\nU KC-u i beranskoj bolnici juče su na lečenju bila po 54 pacijenta. Iz KC-a je saopšteno da je 24 životno ugroženih.\n“Tri pacijenta su intubirana i priključena na mehaničku ventilaciju, osam je na neinvazivnoj ventilaciji, dok je njih trinaest na visokim protocima kiseoničke potpore”, piše u saopštenju.\nIz beranske bolnice su naveli da je među hospitalizovanima jedno dete, kao i da sedam pacijenata ima tešku kliničku sliku.\nZa mesec potrošili godišnje potrebe kiseonika\nU Opštoj bolnici Nikšić juče se lečilo 75 pacijenata, od kojih je osam životno ugroženo i nalaze se na jedinici intenzivnog lečenja. Jedan pacijent je na respiratoru, a tri na neinvanzivnoj ventilaciji.\nDirektor Opšte bolnice Ilija Ašanin, rekao je da je na kovid pozitivno i pet lekara, 17 medicinskih sestara i tri zaposlena u tehničkoj službi.\n“To samo po sebi govori da je jedno dugo trajanje svega ovoga i što negdje ostavlja traga i na fizičku i psihičku iscrpljenost zasposlenih, a to posledično ima i negde uticaj na slabljenje imuniteta zbog svakodnevnih opterećenja“, rekao je Ašanin.\nOn je rekao da sama činjenica da je Opšta bolnica Nikšić zbog novonastale situacije za mesec potrošila godišnje potrebe kiseonika, dovoljno govori koji je obim posla i kakvi pacijenti, sa kakvom kliničkom slikom, leže u toj ustanovi.\nNove mere NKT-a, smatra on, već su, kada je Nikšić u pitanju, dale rezultat. Epidemiolog u nikšićkom Domu zdravlja Ivona Drašković, istakla je da je i u toj zdravstvenoj ustanovi primjetan manji broj pregleda. “Očekujem da za vikend bude skok obolelih, jer imamo nalaze koji su poslati za Njemačku pa ti rezultati tek treba da stignu”, rekla je ona.\nDirektorica Doma zdravlja Ljiljana Adžić, rekla je da samo pacijenti sa hitnom kliničkom slikom mogu kod specijalista, da je takva situacija u svim domovima zdravlja u Crnoj Gori, kao i da je najveći teret na izabranim doktorima. Savetovalište za bebe, koje nije radilo, počinje sa radom 5. oktobra.\nDirektorica Specijalne bolnice za plućne bolesti Brezovik Dragica Gudelj, rekla je da je hospitalizovano 45 pacijenata, koji su stabilnih vitalnih parametara.\nPre škole obavezan doručak ili ručak\nPre odlaska u školu deca obavezno treba da doručkuju ili ručaju, a za dobar imunitet važno je da ishrana bude balansirana, da piju mlijeko, jogurt, jedu integralne žitarice, mladi sir, kvalitetno meso, jaja, ribu, sezonsko voće i povrće, semenke i jezgrasto voće, rekla je PR Centru specijalista higijene u IJZ Zorica Đorđević.\n„Doručak je nezamenjiv i u zavisnosti od želja i potreba deteta, roditelji mogu da organizuju taj obrok. Za decu koja idu poslijepodne u školu, značajno je da ručak bude pre škole. Trebalo bi da ručak bude kuvani obrok, koji će sadržati meso ili ribu, sa povrćem, supica sa dodatkom hleba, krompira ili neke druge žitarice. To treba da bude balansirani obrok i onda deca nemaju potrebu za obrokom u školi“, rekla je Đorđević.\nOna je istakla da je najbolje piće za decu voda i preporučila da se u ishrani dece koriste sezonske namirnice.


Tereni spremni, sportski turnir na Kotežu 25. maja\nU Mesnoj zajednici Kotež svake godine organizuju čišćenje i uređenje sportskih terena koji se nalaze u naselju Kotež dva. Ove subote sređen je teren za odbojku na pesku, kako bi, kao i ostali, bio spreman za sportski turnir koji će biti organizovan 25. maja od 10 sati.\nČelni ljudi u Mesnoj zajednici Kotež vode računa o svojim sugrađanima, a naročito o deci. Zato već 5 godina svakog maja uređuju sportske terene koji se nalaze u naselju Kotež dva kako bi tokom letnjih meseci mladi imali gde da provode vreme i da se bave sportom. Ove subote, članovi Mesne zajednice Kotež organizovali su se i sredili teren za odbojku, a popravljeno je i sve na terenima za košarku i fudbal.\nSvi ovi tereni koristiće se naredne nedelje kada će biti održan tradicinalni sporstki turnir.Zainteresovani će moći da se takmiče u fudbalu, basketu, odbojci na pesku i šahu, koji će se igrati u prostorijama Gerontološkog centra.\nTurnir u svim sportovima biće održan u subotu 25. maja sa početkom u 10 sati, a u Mesnoj zajednci Kotež kažu da će nastaviti sa ovom praksom i da će biti održano još sličnih događaja tokom godine.


Evo kako se pljačka Rusija\nEvo kako se pljačka Rusija\nOd 2010. do 2012. godine firme „jednodnevki“, koje služe za pranje novca, prebacile su iz Rusije najmanje 760 milijardi rubalja, ili gotovo 20 milijardi evra.\nTu šokantnu brojku je saopštio pred poslanicima u Dumi dosadašnji predsednik Centralne banke Rusije Sergej Ignatjev.\nIgnatjev je rekao da je u 2012. bilo 38,1 milijarda dolara sumnjivih finansijskih operacija, godinu dana ranije 33,3 milijarde, a 2010. bilo je 25,9 milijardi dolara “ mutnog novca “ .\nPoređenja radi, odliv čistog kapitala iz Rusije 2012. godine iznosio je 54,1 milijardi dolara, a godinu dana ranije čak 80,5 milijardi dolara. Ignatjev tvrdi da od trećine do polovine „odlivenog“ kapitala ima sumnjivo, kriminalno poreklo. U maju ove godine Centralna banka je od policije dobila upitnik koji se odnosi na niz kompanija koje se bave protivzakonitim finansijskim operacijama i pranjem novca.\nEksperti Centralne banke analizirali su direktne i indirektne finansijske operacije tih kompanija i svoj izveštaj na 230 stranica prosledili istražnim organima. Pokazalo se da su kompanije za koje se zanima policija samo manji deo velike mreže kompanija koja broji najmanje 1.173 firme “ jednodnevki „, koje su izbacile iz zemlje 760 milijardi rubalja a izvadile u gotovini najmanje 21 milijardu rubalja , rekao je Ignatjev .\nVeć naziv “ jednodnevki “ govori da je reč o firmama koje se osnivaju da obave jednu ili nekoliko finansijskih operacija a zatim se gase. U aprilu ove godine Sergej Ignatjev je izjavio da su eksperti Centralne banke ustvrdili da se veliki broj protivzakonitih operacija obavlja pod kontrolom jedne grupe, a takvim operacijama je 2012. prebačeno iz zemlje čak 49 milijardi dolara.


Integracija pametnih sistema – Радио Стил\nIntegracija pametnih sistema\nPosted By: Radio Stil 30/12/2017\nDo 2015. godine proizvedeno je i povezano na IT mrežu više od šest milijardi pametnih uređaja, a očekuje se da ih do 2020. bude 20 milijardi\n– Globalni trend je da se svi smart sistemi povežu, integrišu i kontrolišu iz jednog centra, bilo da je reč o pametnim kućnim uređajima, fitnes satovima, pametnim brojilima ili javnom osvetljenju. Globalna revolucija u sistemima daljinskog upravljanja i nadzora u velikom je zamahu, a našu stvarnost već uveliko obeležavaju „internet stvari“ (IoT – Internet of Things). Milioni uređaja su povezani internetom i neprestano komuniciraju. Svoje mesto u ovom konceptu našla je i tehnika daljinskog upravljanja osvetljenjem – rekao je Andrej Đuretić, rukovodilac marketinga u kompaniji „Minel-Schreder Beograd“. Najveća novina u daljinskom upravljanju je u osmišljavanju komunikacijiskih protokola.\nĐuretić je istakao da se sve odvija preko interneta, kao spone hardvera i softverskih uređaja. Do 2015. godine proizvedeno je i povezano na IT mrežu više od šest milijardi pametnih uređaja, a očekuje se da ih do 2020. bude 20 milijardi. Da bi se to povezivanje omogućilo, moralo se preći na novi internet protokol koji obezbeđuje monogo veći broj IP adresa. Stari IPV4 protokol je imao više od četiri milijardi adresa, a novi IPV6 protokol poseduje tako veliki broj adresa da je njime moguće „adresirati svaki atom na planeti Zemlji“.\nNajviše proizvođača, među njima i „Minel-Schreder“, orjentisalo se na protokolima koji se zasnivaju na novom IPV6 konceptu. Oni omogućavaju komunikaciju između pojedinačnih uređaja na terenu. U slučaju svetiljki javnog osvetljenja, one između sebe takođe komuniciraju putem novih protokola. Razlika između novih i starih sistema je da više nema „master slave“ topologije. Ranije je postojao jedan pametni kontrolor – supervizor, koji se smeštao u orman javne rasvete i upravljao sa 150 svetiljki. U IoT smart sistemu daljinskog upravljanja svaka svetiljka komunicira direktno sa internet aplikacijom. Jedan takav pilot-projekat „Minel-Schreder“ je postavio u delu Bulevara Milutina Milankovića na Novom Beogradu.


Početak rata protiv Kurda: Ambicije Turske mnogo veće nego što izgledaju - Sputnjik Srbija\n04:57 25 Januar 2020\nPočetak rata protiv Kurda: Ambicije Turske mnogo veće nego što izgledaju\n19:38 08.10.2019 Preuzmite kraći link\nVojnu operaciju koju je u ponedeljak pokrenula Turska na severu Sirije protiv kurdskih naoružanih grupa treba tumačiti kao početak rata protiv Kurda, što znači da je odluka turskog predsednika Redžepa Tajipa Erdogana bila zaista ozbiljna, te se mogu u narednim danima očekivati žestoke borbe, tvrde analitičari.\nTurski avioni su u noć sa ponedeljka na utorak izveli vazdušni napad na objekte kurdskih naoružanih grupa na severu Sirije. Tu informaciju prenela je lokalna televizija „Majadin“, a u izveštaju medija u Siriji, Saudijskoj Arabiji i Iranu meta turskih snaga bio je bio komandni centar naoružane grupe koju podržava kurdski pokret Sirijskih demokratskih snaga u gradu Al Malikija.\nIako još nema podataka o žrtvama, u video-snimcima koji su se pojavili na društvenim mrežama i na televiziji RT, kao i na pojedinim medijima u Saudijskoj Arabiji, prikazani su napadi turskih aviona na kurdske borce kod sirijsko-turske granice, u provinciji Al Hasaka. Prethodno su turski avioni, tokom celog dana, vršili intenzivan nadzor pogranične zone.\nVojni analitičar i rukovodilac Centra za izučavanje problematike nacionalne bezbednosti Aleksandar Žilin smatra da su planovi Erdogana daleko veći nego što se to čini na prvu loptu. Ideja je da se teritorija Turske proširi i malo je verovatno da će tek tako Turska napustiti Siriju, uprkos njegovim tvrdnjama da će se tamo nalaziti privremeno.\nUpitan da prokomentariše zbog čega još nije poznato da li u ovom napadu Turske ima žrtava, Žilin za Sputnjik kaže da se o tome namerno ćuti kako se ne bi dizala prašina u javnosti.\n„Ako je suditi po napadima koje je izvela Turska — i iz vazduha i sa kopna, odnosno bombardovanjem i granatiranjem iz artiljerijskih sistema, žrtava bi trebalo da bude i to značajan broj“, naglašava.\nTurska uzvraća Trampu na pretnje\nUbrzo nakon pokretanja vojne operacije Turske stiglo je oštro upozorenje Ankari od predsednika SAD Donalda Trampa, koji je zapretio da će „uništiti tursku ekonomiju“ ako bude procenio da je ona „prekoračila ovlašćenja“ u Siriji.\n„Turska ima zadatak da drži borce DAEŠ-a pod kontrolom nakon što se američki vojnici povuku“, poručio je Tramp i naglasio i da su snage Kurda na severu godinama od američke vlade dobijale ogromne sume novca, kao i opremu i naoružanje.\nMeđutim, turske vlasti su oštro reagovale na ovu izjavu Trampa, a zamenik predsednika Fuat Oktaj rekao je da „Turska nije zemlja koja funkcioniše pod pretnjama, već da samostalno određuje svoj put i nikada neće dozvoliti da se stvori teroristički koridor duž njenih granica“.\nDamask poziva Kurde da mu se pridruže\nA u međuvremenu je stigla i prva reakcija zvaničnog Damaska, a zamenik ministra spoljnih poslova Sirije poručio je Kurdima da „ne skaču u ponor“, već da se pridruže Vladi i mirnom rešavanju sirijskog konflikta.\n„Govorili smo vam da će pre ili kasnija strana podrška na severu Sirije prestati, tako se i desilo. Sada ste izgubili sve. Međutim, Sirija poziva svu svoju decu da zajednički rešimo sve naše probleme“, rekao je on.\nOglasili su se i sirijski Kurdi koji su zapretili Vašingtonu da će pokrenuti dijalog sa vlastima u Damasku, kao i sa predstavnicima Rusije ukoliko SAD zaista napuste teritoriju koja se graniči sa Turskom.\nPodsetimo, početak operacije turskih snaga na severu Sirije najavljen je nakon razgovora turskog predsednika Redžepa Tajipa Erdogana sa Donaldom Trampom, kada je saopšteno da će se snage američke vojske povući iz tog dela Sirije, a Bela kuća je naglasila da Pentagon neće učestvovati u bilo kakvoj vojnoj operaciji Ankare. Juče su američka vojna vozila snimljena dok su napuštala pogranične gradove Sari Kani i Tal Ab-jad.


Selidba sa psom u Republiku Irsku POMOĆ - Zaštita prava životinja, zakoni i ekologija - Balkan Kinology\nZaštita prava životinja, zakoni i ekologija\nBy yowandbm, April 2 in Zaštita prava životinja, zakoni i ekologija\nposle nekoliko godina ponovo se logujem na forum. Naime ovog leta se žena i ja selimo iz Srbije u Irsku i hteli bismo da povedemo psa sa sobom - to je pod moranje jer je član porodice 😍 Mi nemamo EU pasoše i već imamo dosta peripetija oko obezbeđivanja radnih dozvola, viza, boravišnih dozvola i sl, a ispade da ćemo više morati da se cimamo oko psa nego oko nas. Osim ako i njemu ne nađemo posao pa da mu poslodavac vadi papire 😄 šalim se malo.\nImamo klasičan plavi pasoš za kućne ljubimce (izdat 2013) u kom je nalepljen bar kod sa brojem mikročipa, tu su sve info o vakcinacijama itd..\nE sad, informisao sam se na Irskim zvaničnim sajtovima gde sam našao sledeće informacije:\nDa bi ušao u Irsku pas mora da ima EU kompatibilan mikročip (ISO standard 11785). Ukoliko nema, zameniti postojeći sa EU kompatibilnim, ili poneti čitač koji očitava postojeći mikročip\nDa ima sertifikat veterinara da je vakcinisan protiv besnila (klikom na link može se doći do sertifikata EU Annex IV Health Certificate) koji je potpisan/odobren i pečatiran od strane državnog veterinara (svaka strana). Mora biti potpisan najviše 10 dana pre ulaska psa u EU\nDa ima urađen serološki test na besnilo sa rezultatom titra rabies antitela minimum 0,5 IU/ml. Test se sprovodi minimum 30 dana nakon vakcinacije protiv besnila, a maksimum 90 dana. Test se radi isključivo u Pasterovom institutu u Novom Sadu koji je EU odobrena laboratorija (Hajduk Veljkova 1, 021 6611 003, 021 420 528, paster-ns@neobee.net).\nDatum vađenja krvi i rezultat serološkog testa se upisuju u pasoš ljubimca ili u EU Annex IV Health Certificate\nUkoliko test nije urađen od strane EU autorizovanog veterinara pas ne sme da putuje naredna 3 meseca. Ukoliko jeste, nema perioda čekanja.\nUkoliko su prethodne vakcinacije protiv besnila sprovedene od strane veterinara koji nije EU autorizovan, pasoš je nevalidan i pas mora da putuje sa EU Annex IV Health Certificate koji je potpisan/odobren i pečatiran od strane državnog veterinara (svaka strana potpisana i pečatirana). Mora biti potpisan najviše 10 dana pre ulaska psa u\nDokaz da se ne uvozi radi prodaje (rezervacija avio karte, itd.)\nVlasnik ne sme da napusti terminal sletanja a da prethodno nije psa dao na veterinarsku proveru. Kopije sve relevantne dokumentacije je potrebno poslati min 48h unapred (lissenhallvet@eircom.net ili info@vetsdirect.ie) radi rezervacije veterinarske provere. Cena provere zavisi od vremena sletanja i iznosi 50-300€ + 13,5% PDV za takse\nNavedene provere se vrše u roku od tri sata nakon pristizanja psa na aerodrom, nakon čega pas ostaje u karantinu propisano vreme. Nakon karantina ga vlasnik preuzima\nPas mora da sleti u roku od 5 dana pre ili 5 dana nakon vlasnika\nUkoliko se ne ispoštuje sve zahtevano pas se vraća u zemlju porekla o trošku vlasnika, ili se zadržava u karantinu dok se ne zadovolje svi uslovi, takođe o trošku vlasnika.\nAko pas ostaje u zemlji duže od 30 dana mora da se prijavi u AN Post Office. Postoji mesečna (20€) i životna licenca (140€)\nOvo što sam zacrveneo se ne odnosi na naš slučaj pošto planiramo da sa psom idemo kombijem pa trajektom, pa nećemo morati da imamo peripetije na aerodromu. Kad se smestimo onda ćemo odraditi sve što treba vezano za psa. Međutim treba ući u zemlju i treba mi informacija od ljudi sa foruma koji imaju iskustva sa selidbom psa iz NON-EU u EU, po mogućstvu baš u Irsku.\nDa li sa domaćim pasošem mogu u EU?\nDa li je naš srpski mikročip u skladu sa standardom ISO 11785?\nDa li naši "državni" veterinari koji izdaju pasoše izdaju i (EU Annex IV Health Certificate)\nDa li se naši državni veterinari mogu smatrati kao "EU autorizovani"\nCenim vašu pomoć, unapred hvala na odgovorima.


DPS: Veliki broj realizovanih projekata potvrda efikasnog sprovođena politika | Analitika - Informativni Portal\nDPS: Veliki broj realizovanih projekata potvrda efikasnog sprovođena politika\nSjednica Odbora DPS Galvnog grada, kojoj je prisustvovao predsjednik partije Milo Đukanović, održana je danas Podgorici.\nObjavljeno: 22. 02. 2019 - 19:21 Promjenite veličinu teksta: A A A\nOdbor je, razmatrajući izvještaj o realizaciji izbornog programa DPS Podgorice konstatovano da su postignuti veoma dobri i uspješni rezultati koji potvrđuju odgovoran i posvećen odnos izvršne vlasti Glavnog grada prema realizaciji svih segmenata izbornog programa i potrebama građana.\nOdbor DPS Glavnog grada je ocijenio da je veliki broj uspješno realizovanih projekaka tokom protekle godine snažna potvrda efikasnog sprovođena politika gradske uprave u cilju strateškog razvoja grada i unapređenja kvaliteta života njegovih stanovnika. Članovi Odbora DPS Glavnog grada su konstatovali da su planirani projekti gradske uprave, kao i oni čija je realizacija u toku, garancija za dalji održiv i dinamičan razvoj Podgorice.\nNa sjednici je saopšteno da je efikasan i uspješan rad novog i podmlađenog Kluba odbornika DPS U Skupštini Glavnog grada dodatni kvalitet u radu partije na nivou Grada i data je puna podrška svim odbornicima da nastave da realizuju planirane aktivnosti i doprinose usvajanju i sprovođenju odluka u interesu razvoja Podgorice i boljitka njenih građana.\nOdbor DPS Glavnog grada zaključio je da u koordinaciji gradske uprave i odborničkog kluba DPS u gradskoj Skupštini mogu biti postignuti superiorni rezultati u daljem upravljanju Glavnim gradom, te da ubrzan ekonomski i društveni razvoj Podgorice dominantno generiše i dalji razvoj Crne Gore.\nOdbor DPS Podgorice razmotrao je, između ostalog, i aktuelnu političku situaciju u Crnoj Gori, koju poslednjih par mjeseci obilježava aktivnost dijela opozicione javnosti, s namjerom da djelovanje nadležnih državnih organa protiv nezakonitog poslovanja Atlas i IBM banke i njihovog osnivača, iskoriste za još jedan pokušaj nezakonite i nedemokratske promjene vlasti.\nVijesti Vuksanović: Diskriminišu nas naša jednorodna braća\nVijesti Po prekršajnim nalozima naplaćen... Na osnovu odluka ASK-a u prvom tromjesečju ostavke podnijelo 17 funkcionera\nVijesti Evropska komisija demantovala me... Izvještaji će ipak biti objavljeni 29. maja